
Wat sal ons Lees? 
Vroue Rubriek. 






DIE KARAKTERISERING VAN DIE PREDIEING 
IN DIE HERV. KERK DEUR DS. NICOL 


Volgens persberigte het Ds. Nicol, die moderator 

van die Ned. Herv. of Geref. Kerk in Transvaal, 
 'n paar weke gelede 'n lesing oor Kerkvereniging 
op Pretoria gehou. Hy het 'n pleidooi gehou vir die 
wenslikheid van kerkvereniging en o.a. aangevoer 
dat die tug so verslap is in die kerke as 'n gevolg 

' van die feit dat daar meer as een kerk is. `n Flouer 
ekskuus vir die nalating van tughandhawing deur 
|| die kerke is noueliks denkbaar. Dit mag 'n oor- 
weging wees by die susterkerk, waarvan Ds. Nicol 
die moderator is, om die tug na te laat. By die 
|| Hervormde Kerk is dit egter nie die geval en ek glo 
R nie dat ek my vergis, as ek beweer, dat dit ook 
7 Bie die geval by die Geref. Kerk is nie. Moet die 
oorsaak vir verslapping van die tug nie dieper ge- 
soek word nie? Is die kerk in hierdie opsigte nie 

kerk volgens Ds. Nicol doen. 


Die blad verskyn op die 21ste van elke maand; ag die?1ste op 'n Sondag val, dan op die 92ste. Stukke vir 
Redakteur veertien dae te vore bereik. Aan die Admirieisales van die Kerk, die Heeg 
J. H. H. Janson, Bus 19, Dullstroom, moet gestuur word: 2/6 per jaar intekengeld; geboorte-, verlowingss, 
trou- en doodberigte teen 7/6 vir 'n maksimum van 60 woorde vooruitbetaalbaar; 
Alleg i.v.m. advertensies aan Mnr. W. v. Namen, Meischkegebou 26, 
Johannesburg. 

as wat Ds. Nicol opgenoem het, die tug nalaat, is 
'n kranke kerk en so 'n kerk loop gevaar om uit 
praktiese oorweging dieperliggende beginsels uit 
Skrif en belydenis uit die oog te verloor. Dat die 
tug in aldrie die Afrikaanse kerke te slap is, gee 
ons toe, maar die rede vir die verslapping volgens 
Ds. Nicol vind ons ,,slap ”.: 


Die besware vir kerkvereniging soek Ds. Nicol 
egter dieper. ,,Daar is diepgaande verskille in die 
prediking van die Woord van God. Die Geref. Kerk 
lê meer nadruk op die leer, die Ned. Herv. Kerk 
meer nadruk op die kerk en die Ned. Geref. Kerk 
op die praktiese lewe”, volgens Ds. Nicol. 

Hierdie karakterisering van die prediking in die 
Hervormde Kerk het ek nog nooit tevore gehoor of 
self opgemerk nie. En ek hoor en lees tog seker 
meer preke van Herv. leeraars as Ds. Nicol. Hoe- 
veel preke van Herv. predikante het Ds. Nicol al 
ooit gehoor? Het hy miskien die ,, Predikatie boek 
bevattende Leerredenen van verschillende predikan- 
ten der Ned. Hervormde Kerk, verzameld en uitge- 
geven door Ds. Jac. van Belkum ”, gelees Of die 
4 Hoër Lewe” deur Ds. Joh. Dreyer, df , Die Blye 
Boodskap ”, preke van verskillende Herv. predikante 
versamel deur Ds. T. F. Dreyer, Of die ,,Troos in 
Droefheid ” deur Ds. Joh. en Ds. Theunis Dreyer, of 
die ,,Bybelse Dagboek” van Herv. professore en 
predikante, versamel deur Prof. Dr. B. Gemser? of 
het Ds. Nicol tot die resultaat gekom ag gevolg van 
die preke wat elke maand in , Die Hervormer” ver- 
skyn? Maar uit al hierdie publikasies kan sy be- 
wering nie bevestig word nie. 

Die Herv. Kerk wil in die prediking nie ,,meer 
klem 1ê op die praktiese lewe” nie soos die suster- 
Dit gaan immers gou 
verder in die rigting van die ,, social gospel ” predi- 
king, bekend veral in Amerika. 

Die” Herv. Kerk wil in die prediking ook nie 
, meer nadruk op die kerk 1ê” nie, maar wil in sy 
prediking Christus in die middelpunt stel. Die 

Herv. Kerk wil christosentries in sy prediking wees 
in navolging van die profete, wat altyd vooruit 
gewys het na die komende Messias en in navolging 
van die apostels, wat altyd weer terugwys na 
Ohristus, die Gekruisigde. Paulus skryf dan ook: 
Ons predik Christus, wat . gekruisig is” (1 
Korinthe 1:28) en in hoofstuk 2 vers 2: ,,Ek het 
my voorgeneem om niks onder julle te weet nie, 
behalwe Jesus Christus, en Hom as Gekruisigde”. 


Die Herv. Kerk is van mening dat al is 'n pre- 
diking nog so welsprekend en prakties én vroom 
én ,, dierbaar ” én gevoelvol, dit tog geen christelike 
prediking is as Christus nie in die middelpunt daazr- 
van staan nie. Dus nie op die leer, ook nie op die 
kerk, ook nie op die praktiese lewe moet die meeste 
nadruk in die prediking val nie, maar op Hom wat 
is die weg, die waarheid en die lewe. 

JOH. DREYER. 


OORDENKING 


Maar God sy dank, wat ons die oorwinning 


gee deur onsé Here Jesus Christus.— 
1 Kor. 15 : BT. 
Paasfees! Oorwinningsfees .. . fees van dank- 


bare blydskap! Paasfees... in so `'n wêreld, so 
vol leed, so vol angs, so vol nood, so vol ellende! 
Ja altyd bly die woorde van Jesus treffend waar: 
in die wêreld sal julle verdrukking hê. `Wat tog is 
dit 'n wonderlike, `n snaakse, 'n treurige wêreld 
hierdie wêreld van die mense. Skynbaar het dit 
alles, ja alles wat 'n mens jou maar kan voorstel, 
alles wat 'n mens maar kan begeer, in werklikheid 
het dit egter niks, immers die mooiste en nodigste 
het dit nie ... geen sin, geen liefde, geen hoop, 
geen doel, geen toekoms. Hoe benoud kan dit hier 
nie soms word nie, hoe kan alles hier, ook die beste 
en die skoonste nie meteens teen ons draai nie! 
Daar is die baie roemryke uitvindings om die mens 
se geluk en gerief te verseker; daar is die fynuit- 
gewerkte ekonomiese stelsels om die lewensbestaan 
te waarborg; daar is die samesprekings om die 
vrede op aarde blywend te verseker ... en dan, 
die mens word vermoor deur die skepping van sy 
eie vernuf; onder die ekonomiese stelsels is dui- 
sende wat honger ly; die vredeskonferensies word 
geëindig met 'n bloedbad . . . so gaan dit in hier- 
die wêreld van die mense. 


Maar Paasfees is geen dodefees nie. Paasfees is 


lewensfees. 'Temidde van die noodkrete in hierdie 
bewoë wêreld, tril die paaswaarheid: hou goeie 
moed, hierdie wêreld is nie meer nie. Ek hêt die 


Die Leeu uit die stam van Juda het 
Doderyk waar 


wêreld oorwin. 
oorwin. Dood, waar is jou angel? 

is jou oorwinning? Die skuldbrief teen ons het ' 
Jesus uitgedelg en weggeruim deur dit aan die kruis 
te nael. Die genade van God is groter as die oor- 
deel. (God het ons sy eiendom gemaak. God is vir 
ons, en as God vir ons is, wie kan teen ons wees? 
Alle magte wat ons bedreig en beangs het Hy vir 
goed en vir altyd vernietig. Hy is die groot Triom- 
fator, en in Hom is ons meer as oorwinnaars . .. 
God sy dank vir die oorwinning wat Hy ons gee 
deur onse Here Jesus Christus. 


Wat het Ohristus nou eintlik gedoen om die 
menigvuldige vyande van die mens te vernietig? 
Skynbaar so min. Hy het geen skool gestig vir die 
opvoeding van die mens nie; Hy was geen Vvoor- 
stander van een of ander hervorming nie; Hy het 
nie oor probleme geredeneer en daar nuwe oplos- 
sings aan gegee nie; Hy het geen nuwe lewensreël 
ingevoer nie; Hy het geen wêreldvrede gepreek nie; 
Hy het geen nuwe godsdiens gestig nie, geen nuwe 
orde gepropageer nie—en tog het Hy meer as dit 
alles gedoen. Hy het net een woord verkondig: 
God! Hy het net een mag gehad en gebruik: die 
mag van God! Hy het niks meer en niks anders vir 
sy toekoms verwag nie as: God! Die enigste nuwe 
aan Jesus was hierdie woord, hierdie mag, hierdie 
hoop: God! (Christus het gesien wat die mense van 
sy tyd nie gesien het nie, en wat die geslagte van 
vandag ook nie sien nie, dat God vir hierdie wêreld 
die Onbekende is, iets nuuts vir die wêreld van die 
mense. 


Vandag gryp die mens weer na links en na regs, 
soek hy in radeloosheid weer na nuwe weë, nuwe 
instellings, nuwe oplossings van sy probleme. Die 
Paasboodskap is die oue boodskap vir die mens in 
sy sielsnood en lewensellende: (God! (Geen ander 
woord, geen ander mag, geen ander hoop nie. (Ons 
het aan alles al gedink, maar nog nie aan God nie. 
Van alles het ons al gepraat, maar nog nie van 
God nie. In die wêreld het ons alles al gewaag en 
gedoen, maar in God geglo het ons nog nie. TIm- 
mers as `n mens die daaglikse lewe van die ge- 
meentelede sien, sou jy nie sê dat Jesus uit die dode 
opgestaan het nie. 


Die opstanding van Ohristus bring ons terug 
tot die Vader. Paasfees is alleen maar fees in so- 
ver daar geloof is. Paasfees roep ons dan ook tot 
die geloof in God, tot die hoop op Hom alleen. Dit 
beteken die opsegging van alles wat ons van nature 
lief is. Ons is nou eenmaal maar geneig om ons 
geloof en hoop op alles te stel, behalwe op God, die 
enige wat al ons vertroue waardig is. Wie in Hom 
glo, vier Paasfees elke dag van die lewe. Onder 
lyding, nogtans Paasfees! Onder stryd, nogtans 
Paasfees! Want al gebeur ook wat, niks kan, ons 
skei van die liefde van God in Christus Jesus onse 
Here nie. n! 


















Paasfees . . terug tot God die Vader . . .daar- 
' “n 1ê die redding van die mens en die wêreld. 
“Tereg word die geloof 'n waagstuk, genoem, dit 
waag met God in die lewe. Maar die ongeloof is 
`n groter waagstuk .. . dit sonder God te waag in 
die lewe, alle risiko self te dra .. . dit kan geen 
mens nie. Paasfees vra van ons om dit met God te 
waag. Met Hom te waag wat alle mag in hemel 
en op aarde besit, wat mag het om die sonde te" 
vergewe, ook u sonde, die grootste vyand in die 
“wêreld, u grootste vyand. God sy dank, wat ons die 
HE oorwinning gee deur onse Here Jesus Christus, die 
oorwinning oor die sonde, die oorwinning oor ons- 
ien self.—Amen. 








F. J. VAN ZYL. 


(Pifinieel 


Ds. $. P. J. J. van Rensburg van Hendracht na 
. Randpoort. 
* * ok 
dd Beroep Aangeneem: 
N Ds. P. W. Venter van Brits na Krugersdorp. 
Me. Ds. A. J. Nolte van Middelburg na Johannes- 


BEAT burg-Wes. 

Fi * * * 
$ Nagmaal: 

vd Vliegepoort: 9 en 10 Mei. 


Katkisasie begin 5 Mei om 9 vm. 
Rust-der-Winter: 25 en 26 April. 
Kerkraadsvergadering 25 April om 1 nm. 
Belfast: 2 en 3 Mei. 
Sustersbasaar 1 Mei in die Stadsaal. 
(Ontvangs Ds. en Mevr. Nolte: 
Ontvangs, Donderdag, 28 April om 7.80 nm., in 
die 'Theronsaal, 4de Laan, Melville. 
Bevestiging, Vrydag, 24 April, om 7.80 nm. in 


s kerk. 

N Intreerede, Saterdag, 25 April, om 7.80 nm. 

Ë Alle professore en predikante word met hulle 
“vroue, met hulle kerkraads- en gemeentelede uit- 

E genooi. 


, * * * 

oo Beriba 

N. van Johannesburg-Wes (Westdene) is J. M. van 
Zyl, Vierdelaan 22, Westdene. 

van Roodepoort is J. J. van Staden, Lenastraat 
16, Roodepoort. 

van Piet Retief is F. P. Faber, Bus 104, Piet 


Retief. Die broeder is ook die nuwe kassier. 
* * * 









|| Kassier, Krugersdorp, is: H. J. Visser, Kronings- 
weg, Wentworth Park, Krugersdorp. 

|| iSeriba vir Registrasie is: Chris. Bolton, de Wet- 
straat D8, Krugersdorp. 

Alle Familielede 

van wyle S. W. J. Meyer en Frans Joubert, stig- 
ters van die Hervormde Gemeente van Chrissies- 
meer, word vriendelik deur die kerkraad uitgenooi 
na die viering van die 50ste bestaan van die ge- 
meente op 24-26 April 1942. 

* * * 
Pastorie, Boksburg, 

word hartlik gelukgewens met die geboorte van 
'n nuwe pastoriebewonertjie. Mag die kleinding ge- 
seend en tot veel seën opgroei. 

Papierskaarste: * * * 

As gevolg van die papierskaarste het daar 'n 
departementele regulasie uitgekom waarvolgens alle 
blaaie verplig is om die hoeveelheid ton papier wat 
hulle gebruik met 25 persent te verminder. Die 
getal intekenare van ,, Die Hervormer” is nog altyd 
in die stygende lyn. Daar is nou 'n 17 duisend. 
Hierdeur het die hoeveelheid ton papier wat ge- 
bruik word nog meer geword. Die gevolg van hier- 
die regulasie is, dat ,,Die Hervormer” voortaan 
helaas uit slegs ongeveer 16 bladsye sal moet be- 
staan. Ons sal dus korter moet wees. Voortaan, 
na die reeds ontvange boekbesprekinge geplaas is, 
sal hierdie rubriek besnoei moet word. Die kerklike 
berigte sal ook ingekrimp moet word. Voortaan sal 
van elke gemeente slegs twee keer per jaar berigte 
geplaas kan word. Verder sal niksseggende, on- 
interessante kerklike berigte heeltemal nie opge- 
peem word nie. Ook sal aan die Vroue-Rubriek en 
aan korrespondensie minder ruimte afgestaan word. 

* 57 * 
Ou en Nuwe Redaksielede: 

Die redaksielede wat nie weer deur die Algemene 
Kerkvergadering benoem is nie, word bedank vir 
hulle belangstelling en die twee nuwes word hartlik 
verwelkom. 





Ventersdorp: 

Die gemeente het op 28 en 29 Maart jl. nagmaal 
gevier. Al die dienste is deur Ds. Vermooten waar- 
geneem. Sy oorkoms en prediking is hoog op prys 
gestel. Op die gemeentevergadering is besluit om 
gedurende April `n spesiale dank offer in te samel 
met die oog op die eeufeesjaar, asook die herden- 
king van die 50-jarige bestaan van die gemeente 
wat, so die Here wil, met die September-nagmaal 
gevier sal word. Mag daar blymoedige offervaar- 
digheid wees! Die kerkraad gee 'n klein brosjure 
uit waarin 'n beknopte skets van die geskiedenis 
van die gemeente gegee word, met 'n paar portrette; 
dit sal binnekort verkrygbaar wees. 

D. F. Ermans. 

Bloemfontein: 
Op 7 en 8 Februarie het hierdie gemeente weer 

die voorreg gehad om nagmaal te vier. In die af- 
wesigheid van ons leraar, het Ds. Venter van 
Klerksdorp al die dienste waargeneem. Die opkoms 
was bevredigend. 

Ons wil Ds. Venter van harte bedank vir sy 
oorkoms en bemoedigende boodskappe. 

Ook wil ek hiermee, namens die gemeente ons 
diepste leedwese betuig aan ons leraar en sy gade 
met die afsterwe van hulle seuntjie. 

W. C. J. van Rensburg, Diaken. 
* * * 
Ermelo: 

Vir die gemeente van Ermelo was die dood van 
Ouderling Leendert van Rensburg 'n skokkende ty- 
ding. Sy hele hart en al sy liefde het hy gewy aan 
die Ned. Herv. Kerk. Selfs in sy krankheid het hy 
sê verlangend daarna uitgesien om die Eeufees- 
viering te kan bywoon. Sy plek in sy kerk en in sy 
huis sal waarlik leeg wees. Die kerkraad wil langs 
hierdie weg, sy eggenote, kinders en familie die 
diepe vertroosting van God toebid. 

Ds. L. le Roux: 
* * * 
Plaston: 

Die klein gemeente van Plaston was weer in die 
voorreg om 'n aangename en geseende nagmaal te 
vier 14 en 15 Maart. 

Ds. F. J. Z. Booysen wat vier dienste gehou het, 
het weer baie krag en uitkoms vir die gemeente ge- 
bring met sy boeiende en veelbetekenende preke, 
want die gemeente het met baie verlange daarna 
uitgesien. 

Die opkoms was baie goed deur ons lede so ver 
uit mekaar woon. By die geleentheid is een nuwe 
kerkraadslid gekies en die ander herkies. 

Ds. Booysen het die gemeente veral aangemoedig 
deur hulle dringend aan te spoor om vol te hou, te 
vertrou en saam te staan, want waar samewerking 
is, is bloei en groei. 

Ons is dankbaar vir lede wat so goed bygedra 
het, om ons finansiële toestand so te verbeter. Daar 
word gehoop dat die lede in die toekoms nog meer 
sal doen. Na hierdie dienste is almal dankbaar en 
tevrede versterk met krag na hulle huise. 

J. J. F. Jooste, Scriba. 
* * * 
Cathcart: 

Ons gemeente het die. groot voorreg gehad om 
op Vrydag-aand, 27 Februarie, haar jaarlikse ba- 
gaar te hou, as 'n klein en arm gemeente het die 
Heer ons gewys dat sy seën op ons rus en die prag- 
tige som van £1297 is ingesamel. 

Ons het toe Saterdag en Sondag nagmaal ge- 
vier. Die dienste is waargeneem deur ons konsulent, 
Ds. P. J. L. Bierman, wie se preke baie ernstig was 


en dit word EER dat Ee EE Wat hy ges aa 
op vrugbare grond geval het. t 


Die opkomste was uitstekend, ongeveer 19 uur 


het 'n swaar bui reën begin uitsak maar dit het die 
klompie Hervormers mie teruggehou nie want om 
half-elf was die gemeente 100 persent teenwoordig. 
S. J. Meyer, Scriba. 
ë  : * 
Bothaville: 
Hierdie gemeente het andermaal die voorreg ge- 
had om nagmaal te vier op die 14de en 15de Maart 
1942. Ds. Labuschagne van Maguassi het al die 
dienste waargeneem, sy preke was kragtig en leer- 
saam. - 


ey soel het ons `n vrywillige basaar ge- 
had. Broer Conradie en suster Baby v.d. Berg was. 
die organiseerders hiervan. Hulle word baie hart- 
lik bedank. Ander broers en susters wat ook iets. 
gebring het word ook baie hartlik bedank. Die ba- 
saar het die som van £8. 16s. dd. opgebring. 
Broer T., J. Conradie het bedank as seriba, en Broer 
J. P. v.d. Berg is gekies vir sy plek. 


Sy adres is: J. P. v.d. Berg, Mannatokke Grove, 
P.K. Regina, Tvl. 
* * * 


Chrissiesmeer: 

Hierdie gemeente vier sy 50-jarige bestaan ge- 
durende die 4de naweek van April. Alle gewese 
konsulente en die huidige word hartlik uitgenooi om 
die feesverrigtings by te woon. Daar sal aan hulle 


gratis losies verskaf word. Alle ander belangstel- 


lende predikante en vriende is hartlik welkom. 

Die kerkraad nooi alle afstammelinge van wyle 
Ouderlinge Frans Joubert en Schalk Meyer uit om 
verseker die verrigtings by te woon. 


Program :— 
Vrydagmiddag, 24 April, 8 nm.: Kerkraadsver- 
gadering. 
Vrydagaand, 24 April, T nm.: Gemeente-verga- 
dering. 


Saterdagmêre, 25 April, 10 vm.: Basaar. 
Saterdagmiddag, 25 April, 2 nm.: Feesrede en 
onthulling van portrette van wyle Ouderlinge 
Joubert en Meyer. Daarna gesellige onthaal 
van gemeente; vertellinge van ooggetuies. 
Saterdagaand, 25 April, 7 nm.: Voorbereiding. 
Sondag, 26 April: Avondmaalviering. 
Ds. L. M. le Rour. 
* * * 


Pietermaritzburg: 

Ons geliefde Sondagskoolsuperintendente, 
Vorster het bedank om te gaan rus. Ons kinders 
sal haar mis. Sy was goed vir hulle. Ons dank 
haar vir haar werk. Broeder J. J. Roux, Howelack- 
weg 78, het haar opgevolg. Onms heet hom en ons 

nuwe Sondagskoelonderwyseres, Mevr. P. Fourie, 
welkom. 


Ons konsulent, Ds. Huyzers, het hier nagmaal 
bedien. Ons. het `n groot opkoms gehad. 


As ons met die wintervakansie een van die pre- 
dikante kan kry wat van Durban af by ons dienste 
kan kom waarneem, sal dit baie waardeer word. 


de Waal, Scriba. 
* * * 


Chipinga, Suid-Rhodesië: 

Ons het weer die voorreg gehad, om Ds. $S. J. 
Strydom en sy gade hier te ontmoet op die 17de en 
18de Januarie, waar ons toe ook die avondmaal van 
die Here saam kon gebruik. Die Dominie se woorde 
sai lank ju onus gedagtes bi. By het ons toe beloof, 
so die Here wil, om ons weer in Junie of Julie te 
kom besoek, dan is die voornemens om 'n basaar 
en vleisbraai te hê. 

Ons is maar 'n paar Hervormdes hier, maar ons 
hou koers. Jammer ons kan nie ook Eeufees vier 
nie, maar ons harte gaan saam met die voorgeslag 
wat die Hervormde Kerk geplant het. 

C. C. Snijders, Ouderling. 
* * * 
Laeveld: 
Ons gemeente hier is dankbaar dat ons weer in 


die voorreg was om op 7 en 8 Februarie nagmaal 


te vier. Daar ons nog nie in die voorreg was om 
'n eie leraar te beroep nie, hoop ons om Ds. P. W. 
Venter van Brits weer as ons konsulent te kan kry. 
'Sy goeie preke, wat ons in die afgelope jaar gehoor 
het was vir ons baie leersaam. (Ons vertroue is dat 
die Heer hom krag sal skenk dat sy werk goeie 
*rugte mag dra onder ons. 


Dan moet ons ook met blydskap sê, dat ons 
finansiële sake bokant verwagting goed gesteld is. 


“Ons hoop en vertrou dat ons so sal volhou. 


OC. J. van Schalkwyk, Scriba. 
* * * 


Mafeking: 
Hierdie gemeente het nagmaal gevier op Sater- 


“dag en Sondag die 13de en 14de Desember 1941. 


Ds. Viljoen, ons konsulent, het al die dienste waar- 
geneem. 

Dit spyt ons om mee te deel, dat oom Johan van 
Huyssteen en gesin ons verlaat het, en terug is na 
Pretoria. 

Ds. Viljoen het 'n diens op Maritzani gehou, by 


welke geleentheid daar ook 'n diaken gekies is met 
name broer R. Ohampion. 
nagmaal te gaan hou op Maritzani, by welke ge- 


Ons hoop om binnekort 


Adeentheid br. Champion voorgestel sal word. 
Neem aub. kennis dat die adres van my van 
nou jo is: Afrikaanse Koffiehuis, Mafeking. 
D. J. Bodenstein, Scriba. 


EIE 

Ebenhaeser: 

Op die 25ste Januarie het ons weer nagmaal 
gehad. Die opkoms was nie bevredigend nie. Die 
ou klagte van gebrek aan weiding kan nie meer 
geld nie, want die kerkgrond is nou omhein en die 
gras is volop. Onder die afwesiges was ook een 
van ons getroue kerkgangers, Jacobus Johannes 
Kemp, maar dit was nie deur laksheid nie, want die 
broer is van die tydelike deur die dood uit ons 
midde weggeneem. langs hierdie weg wil ons die 
eggenote en kinders die innige simpatie van die 
hele gemeente betuig. 

Die kerkraad het ook besluit om £900 by me- 
kaar te maak om vir die gemeente 'n goeie kerkie 
te bou, want die tydelike een wat nou in gebruik 
is, is baie warm.—W.J.R. 

* * * 


Brokenhill, N.R.: 

Ons het 'n aangename nagmaalsviering gehad 
die 15de en 16de November 1941 hier op Brokenhill. 
Ons is bedien deur Ds. Strydom van Suid-Rhodesië, 
wat heel waarskynlik sy laaste reis deur die Noorde 
gedoen het. 

Bester is weer herkies as ouderling en broeder 
Robertze is gekies as diaken. Ook is 'n seriba ge- 
kies vir Brokenhill as hulp vir die seriba van 
Lusaka. 

Ds. Strydom het ons beloof dat ons vroeg in 
1949 'n jong leraar sal hê om ons te bedien, en 
ons sien baie uit na 'n leraar. Ds. Strydom het 
feitlik afskeid geneem van ons Noordelike gemeen- 
tes, daar die nuwe leraar vroeg in 1942 ons sal 
kom bearbei. Ons wag op hom. 

F, A. F. Visser, Scriba. 
* * * 
Trichardsfontein: 

Die gemeente het die voorreg gehad om op 1 
Februarie weer nagmaal te vier. Die opkoms was 
goed, Ds. E. $. Mulder en Ds. A. Brandt het oorge- 
kom om te help met die dienste. Ons waardeer dit 
baie en wil hiermee ons hartlike dank uitspreek, 
ons hoop dat ons nog meermaal die geleentheid sal 
hê. 

Met leed moes die kerkraad en gemeente afskeid 
neem van ouderling D. P. J. van Schalkwyk, wat 
bedank het omdat sy kragte nie meer toelaat om 
langer die werk te doen nie. Hy het 80 jaar as 
ouderling, voorleser en katkiseermeester gedien. 
Ds. W. M. Wolmarans het hom 'n klein geskenkie 
namens die kerkraad oorhandig en hom in gepaste 
woorde bedank vir die dienste wat hy getrou ge- 
durende die tyd vir die gemeente gedoen het en hom 
Gods seëninge op sy verdere lewensbaan toegewens. 

Hoewel die eintlike datum van die Eeufees van 
die gemeente Potchefstroom op 25 Maart val het die 
kerkraad en gemeente besluit om ook fees te vier 
op 25 en 26 April a.s. 

Program as volg: Saterdag, 25 April: 1.80 n.m. 
Feesrede deur Ds. J. J. Prinsloo (Rustenburg); 
2.80 n.m. Toespraak deur Dr. C. K. Oberholzer; 


8.30 n.m. Onthulling van gedenkplaat deur Ds. 
W. M. Wolmarans. ` Verder die gewone nagmaals- 
dienste. 


Alle belangstellendes word hartlik uitgenooi na 
die feesviering. Die kerkraad sal baie bly wees as 
die predikante en kerkraadslede van die omliggende 
gemeentes ons sal vereer met hulle teenwoordig- 
heid. 


W.A. v. 


Schalkwyk, Scriba. 
* * * 


Randpoort: 


Die Nederduits Hervormde gemeente Randpoort 
het weer eens die voorreg gehad om nagmaal te 
vier op die dde en 5de April. Ds. Geyser, ons kon- 
sulent, het al die dienste waargeneem. Sy bood- 
skappe aan die gemeente was baie leersaam. Onms 
wil dan ook die hoop uitspreek dat sy woorde nie 
op dorre aarde geval het nie. Die opkoms was 
taamlik bevredigend. Op Saterdag die 4de April 
het ons basaar gehad wat die mooi som van £207 
opgebring het. Siende dat daar nog 'n paar wyke 
is wat hulle gelde nie afgedra het nie, beskou ons 
dit as 'n mooi som. 

J. F. v.d. Merwe, Seriba. 
* * * 
Ruskoppies: 


Die gemeente Ruskoppies het op 14: en 15 deser 
nagmaal gevier. 

Ook hier geld dieselfde, wat ek in soveel ander 
verslae moet lees: ,,Die voorbereidingsdiens was 
besonder swak bygewoon”. Hoe jammer tog dat 
ons ons vrome voorgeslag al so ver verbygestreef 
het dat ons vandag goed kan klaarkom sonder wat 
vir hul 'n absolute noodsaaklikheid was, nl. die 
Saterdagmiddag voorbereidingsdiens! Straks word 
ons nog so progressief (of sou dit dalk retrogres- 
sief wees?) dat die heilige nagmaal ook, oor 'n 
tydjie, vir ons iets opsioneels sal wees! 


Die preke van Ds. Engelbrecht was waarsku- 
wend, voorligtend en bemoedigend. 


In die plek van diaken J. J. Brits, wat weens 
verplasing moes bedank, is br. J. Schoeman gekies en 
tot scriba en kassier, oudl. J. J. Venter. Ook langs 
hierdie weg wil ons br. Brits verseker dat sy werk 
vir die koninkryk van die Heer hier baie deur ons 
gewaardeer word en dat ons bede vir hom en sy 
gade is dat hul gelei en gesterk sal word om verder 
op dieselfde belangelose wyse vir die goeie te ywer. 


Volgens verslag, in die Gemeentevergadering, is 
die finansiële posisie van die klein gemeentetjie 
kerngesond en ons bid dat die Hoof van sy Kerk 
ons sal lei en skraag om dit so te hou. 





EE 





Yves 


Die basaartjie was 'n volslae sukses, wat groot-. 


liks te wyte is aan die eersteklas ware wat aange- 
bied is. Ons hartlike dank aan die susters wat 
daarvoor verantwoordelik gehou moet word. 

As afgevaardigdes na die aanstaande Algemene 
Kerkvergadering is gekies oudl. Venter en diak. 
Pienaar. 


* % 
Lydenburg: 

Die gemeente van Lydenburg het op 6, 7 en 8 
Februarie nagmaal gevier, by watter geleentheid 
hulle herder en leraar, Ds. D. J. v. Staden, bevestig 
is. Vrydagaand, is Ds. v. Staden en sy gade in die 
Eureka Saal ontyang. Die opkoms by die ontvangs 
was baie goed, en was die twee suster-kerke ook 
verteenwoordig. Na 'n baie aangename en gesellige 
paar uur, en nadat van alle kante die hartlikste 
samewerking belowe is, is almal huistoe, met die 
volste vertroue vir die toekoms. 

Die bevestigingsplegtigheid is Saterdag waar- 
geneem deur ons konsulent, Ds. A. J. Nolte, van 
Middelburg. Sondag het Ds. v. Staden sy intreerede 
gehou. 

Die gemeente voel nou dat hulle nie meer soos 


Johs. J. Venter, Scriba. 


verlore skape is nie en waardeer dit ten seerste dat | 


daar uiteindelik 'n predikant is wat die beroep hier- 
heen aanvaar het. Ons kan Ds. v. Staden verseker 
dat hy nie beskaamd daarvan sal afkom nie, en as; 
bewys daarvan het die gemeente met Saterdagaand 


se gemeentevergadering getoon dat hulle wil, deur - 


die som van $241 bymekaar te maak vir die bou- 
fonds. 

Die gemeente hoop hulle vogende nagmaalsvie- 
ring te hou die 2de Sondag in April 1942. wanneer 
ook 'n groot basaar gehou sal word. 

M. O. Pretorius, Seriba. 
Glencoe: . 

Saterdag en Sondag, 21-22 Februarie 1942, was 
daar sielevreugde vir die gemeente want ons het 
die voorreg gehad om weer nagmaal te vier onder 
leiding van die Wel-Eerw. Ds. T. F. J. Dreyer, ons 
konsulent. 

Voorreg om nagmaal te vier—want— 

(i) Die lede wat die voorreg gehad het om die 
dienste by te woon en aan te luister kan en moet 
getuig dat elke preek inspanning geëis het want dit 
was diep, ernstig. Watter toehoorder is weg huis- 
waarts wat nie 'n gevoel van dankbaarheid gehad 
het nie? Wie het nie nuwe moed en krag geskep 
nie? Wie was nie dankbaar vir die voorreg om by 
die gebruik van brood en wyn versterk te word nie? 
Luister na die woorde wat iemand eenkeer bokant 
die kruis van ons Saligmaker geskryf het wat so. 
toepaslik uitgebring is by die nabetragtingsdiens em 
seker werd is om weer te gee— 

IK ben schoon, doch men bemint mij niet, 
Ik ben de weg, doch men bewandelt mij niet, 
Ik ben. de waarheid, doch men geloofd mij niet, 
Ik ben het leven, doch men begeert mij niet, 
O! mens gaat gij verloren `'wijt het mij niet 
Ik ben de schuld uwer verdoemenis niet.” 

(ii) Die van ons lede wat afwesig was weens 


omstandighede, anders dan onverskilligheid, het ons 
medelye dat hulle van die voorreg ontrowe was. 


Ons bede is dat Ds. Dreyer met sy gade nog . 


baie jare gespaar mag word om in die wingerd van 
die Here te werk en vir die uitbreiding van die 
Koninkryk van God in die algemeen en ons kerk in 
die besonder. 


Dinsdagmêre, 24 Februarie 1942, maar net twee 
dae later, moes ons van die skielike afsterwe van 
broeder ouderling ,,Jimmie” Meyer verneem wat 
Sondag nog fris en gesond was. Op die Ring- en 
Algemene Vergaderinge het hy ons verteenwoordig, 
Voorwaar 'n groot verlies vir ons. Ons is Ds. 
Brandt dank verskuldig dat hy die begrafnis gelei 
het en namens die bloedverwante wil ons dan ook 
langs hierdie weg ons dank betuig. Aan Mevr. 
Meyer en kinders wil ons ons innige meegevoel uit- 
spreek met die afsterwe van eggenoot en vader. 


Gemeente van Glencoe en mede kerkgenote, kom 
ons sê elkeen vir hom- of haarself ,,Ek sal maar 


` eenmaal deur hierdie lewe gaan. Enige goeie daad, 


dus, wat ek kan doen, of enige vriendskap wat ek 
aan enige mens kan betoon, moet ek nou doen. Ek 
mag dit nie uitstel of nalaat nie, want ek sal nie 
weer hierlangs verby trek nie”, 

Doen ons dit, dan kom die ware liefde uit en 
mag ons terdeë besef dat — 


, Iets verloren — niets verloren, 

Geld verloren — iets verloren, 

Eer verloren — veel verloren, 

Siel verloren — alles verloren.” 
L. Coetzee, Seriba. 


Heilbron: 

Andermaal was ons gemeente bevoorreg om nag- 
maal te vier, en wel op 7 en 8 Februarie. 

Vrydagmiddag om half-drie het ons leraar, Ds. 
A. $. Geyser, die basaar geopen. 

Dit was seer seker een van die aangenaamste 
oomblikke wat ons gemeente nog te beurt geval het 
om vir die eerste keer ons eie predikant in ons midde 
te hê gedurende ons basaar. Met die geleentheid 
het ons ook Vrydagaand ʼn vleisbraai gehad. 

Gelet op die buitengewone grote opkoms en 
samewerking kan duidlik bespeur word die her- 
lewing en groei van ons gemeente. : 

Die basaar en vleisbraai het ons die mooi be- 


drag van £57 besorg, waarvoor ons die susters baie 
dankbaar is vir hulle ywer en opoffering aan die 

dag gelê. Saam met die lysgelde waarvoor ons die 
ywerige diakens dankbaar is, is die bedrag van by- 
kans 'n £3800 gein. 

Ons bly die Heer dankbaar vir sy seëninge so 
rykelik aan ons geskenk, dat ons tot die stap kon 
oorgaan om te beroep, en dat hy ons op ons roep- 
stem 'so `n lofwaardige leraar gestuur het. 

Ons bede is dat die eensgesindheid en samewer- 
king tussen leraar en gemeente sal bly voortbestaan. 

Verkwikkend was die dienste wat alger deur 
ons leraar waargeneem is. 

Tot katkiseermeesters vir die Mei-maand aan- 
neme is benoem 'ouderlinge M. Herbst en 
Labuschagne. Sal die jongeliede wat wens om be- 
lydenis van die geloof af te lê asseblief op 5 Mei 
om 10 vm. in die konsistorie vergader? 

Terwyl ek voel dat die gemeente deur swakke 
opkoms nie veel aandag skenk aan ons gemeente- 
vergaderings nie, hoewel daar tog gewoonlik groot 
sake in belang van kerk en gemeente behandel word, 
wil ek hiermee 'n (beroep op al ons lede doen om 
hulle gemeentevergaderings in die toekoms goed by 
te woon. 

Met ons laaste gemeentevergadering is ons wyke 
met twee vermeerder. 

Ons eerskomende nagmaalsviering sal wees D.V. 
op 9 en 10 Mei 1942. 

M. J. Herbst, Seriba. 
* * * 


Pietersburg: 

Sinds 1932 het hier nog nie weer so 'n kerk- 
viering plaasgevind soos nou nie en 18, 14 en 15 
Februarie 1949 staan dan ook uitgeteken as groot 
gedenkwaardige dae in die geskiedenis van die Her- 
vormde Kerk in die Noorde van 'Transvaal. Die 
herdenking aan die 100-jarige bestaan van die ge- 
meente Potchefstroom is op waardige wyse gevier 
en terselfdertyd die stigting van die kerk ten noorde 
van die Vaal. 

Die verrigtings is op 18 Februarie geopen met 
'n kalkligvertoning van die Hervormde Kerk in 
Afrika sinds die eerste voet hier geplaas is op Suid- 
Afrikaanse bodem tot op die huidige dag. Die stad- 
saal was veels te klein vir die groot skare wat op- 
gekom het, baie moes in die gange staan om die 
interessante lesing en vertonings te geniet. Aan 
Prof. Dr. Engelbrecht is ons hiervoor ons opregte 
dank verskuldig en vir die persoonlike uitlegging 
van die plate. In die openingsrede het Ds. d. d. 
Prinsloo aangehaal dat hier 'n drievoudige fees ge- 
vier word, nl.: die viering van die stigting van 
gemeente Potchefstroom; die nagmaalsviering en 
die sitting van die ring van Rustenburg. Ten vierde 
kan ons beskou die ordening en bevestiging van 
Ds. G. J. J. Roos, ons nuwe leraar. 

Saterdagmêre is die verrigtings hervat met 'n 
groot basaar. In vergelyking met die groot skare 

kon wel vyfmaal soveel koopware op die tafels ge- 
wees het, want al vroeg die middag was alles al 
uitverkoop. Gelukkig het dit die belangstellendes 
die geleentheid gegee om die ordening van Ds. Roos 
by te woon. Prof. Dr. H. P. Wolmarans het die 
ordeningsrede na aanleiding van Joh. 17 vers 4, op 
waardige wyse gevoer, waarna Ds. G. P. J. Grobler, 
ons konsulent van Potgietersrust gemeente, die or- 
deningsformulier voorgelees het, waarop Ds. Roos 
duidelik met: ,,Ja, van ganser harte”, geantwoord 


het. Elf professore en predikante het in die hande- * 


oplegging deelgeneem, nl.: Prof. Drs. $. P. Engel- 
brecht, CO. H. Rautenbach, H. P. Wolmarans en Di. 
Prinsloo, Kemp, (Grobler, Oosthuizen, Venter, 
Steenekamp, Eckard en Geldenhuys (laasgenoemde 
twee van die N.H. of G. Kerk, Pietersburg). Dit 
was 'n plegtige oomblik vir elkeen wat dit aanskou 
het en in die besonder vir Ds. Roos. 'n Adres, van 
die gemeente aan Ds. Roos, afgelees deur Ds. 
Grobler, is hierna oorhandig aan eersgenoemde. 

Na die plegtige gebeurtenis kon die gemeente 
hulle verlustig in 'n braairibbetjie of boerewors, 
waar dan ook goed gebruik van gemaak is. ln die 
tussentyd is die kommissies van die ring opgestel. 
In die aand is die feesrede gehou deur Prof. Dr. 
C. H. Rautenbach wat almal met belangstelling aan- 
geluister het. 

Weens die groot skare was ons verplig om `n 
mikrofoon aan die kansel op te stel met `'n luid- 
spreker buite onder seile. Die menigte buite was 
na skatting veel meer as wat die kerkgebou bevat 
het. Met die nagmaalsoordenking het Ds. Oost- 
huizen die gemeente waarlik na die siel gevoed deur 
die voorbeeld van Christus om die kinderlike on- 
skuld en eenvoud van 'n kind te bekom, indien ons 
kinders van God gereken wil word. Elkeen het die 
woorde ter harte geneem en sy eie nietigheid en 
vermenigvuldige sonde besef en kon daarna sy 
dorstige siel gaan voed aan die dis van die Here. 


Na aanleiding van Ps. 127 ver 1 he; Ds. Roos 
sy intreepreek gedurende die middagdiens gehou. 
Hy is vol moed, dog kom nou eers tot die besef 
van die groot verantwoordelikheid wat op hom rus 
en berus hom op die Krag uit die hoogte om hom 
in sy moeilike taak by te staan soos sy tekswoorde 
dit ook uitdruk. Die gemeente is verheug en ge- 
lukkig om weer hul eie leraar in hul midde te hê en 
sien in hom hul skoonste begeertes en verwagtinge. 
Hierin sal hulle ook nie beskaam word nie. Op 
hartroerende wyse bedank hy die gemeente Pieters- 
burg wat hom beroep het, die kerkraad vir die mooi 
adres, en o.a. die Professore, die Teol. Fakulteit, die 
kuratorium, Ds. G. P. J. Grobler, Ds. Prinsloo na- 
mens die ring van Rustenburg, Ds. Prinsloo persoon- 
lik en gemeente Rustenburg, Mnr. Roos, 'n broer 
van Ds. Roos, namens die van der Hoff vereniging, 
die afgevaardigdes van die N.H. of G. Kerke en 





laaste en in die besonder sy ouers, broers, susters Ii 


en swaer en besluit met die woorde: loof die Here, 
o my siel, want hy is goed. Gedurende die diens is 
die groot getal van 35 kindertjies ten doop gehou, 
waarlik `n rekord vir Pietersburg gemeente. Na 
afloop van die diens is geleentheid gegee om Ds. 
Roos woorde van verwelkoming toe te spreek. 

Die verrigtings is die aand afgesluit met 'n 
dankseggingsdiens gelei deur Ds. J. J. Prinsloo, wat 
terselfdertyd die openingsrede van die ringsvergade- 
ring uitgemaak het. 


Almal teenwoordig het geniet van al die feeg- 
viering asook die groot getal Engelssprekendes wat 
sig onder die skare bevind het. Voorwaar die Here 
sal nooit laat vaar die werke van sy hande mie, soos 
een van die sprekers die waarheid uitgespreek het. 

Ons rig in hierdie benoude tye ons oë op na 
Hom sodat ons nie sal wankel in die geloof nie en 
is met die dienste die weg daartoe vir ons gewys. 
Vir die teisterende droogte waarin die Noordelike 
Transvaal onder gebuk gaan is ook in die gebed 
aan gedink. 

P. Berkenbosch, Scriba. 
* * * 
Eeufees-Nagmaal, Moedergemeente, Potchefstroom: 

Vir tien dae lank vanaf 20 Maart was die ou 

Voortrekkergemeente die middelpunt van belang-- 


stelling. Alle paaie het na die Moedergemeente ge-. 


lei. Die Algemene Kerkvergadering van die Ned- 
Herv. Kerk van Afrika het sy sitting hier kom hou 
tydens die eeufeesviering van die oudste gemeente 
oor die Vaal. Dit was `n week van vreugde en 
dankbaarheid; ʼn blik in die verlede en in die toe- 
koms; 'n week van bepeinsing en verdieping. 
Skitterende hoogtepunte het mekaar beurtelings af- 
gewissel. 


Op ` interessante en leersame wyse het Dr. 
Engelbrecht `n verduideliking gegee met `n lig- 
beeldevertoning van die geskiedenis van die kerk; 
dokumentêre bewyse van die ware verloop van sake 
was oortuigend. 


'n Skitterende, skouspelagtige optog van die 
Noorde na die Suide soos die Voortrekkers gekom 
het van die ou dorp na die nuwe dorp het met 
groot sukses van stapel geloop. Wat `n besielende 
toespraak het Dr. Greyvenstein by die onthulling 
van die gedenkplaat by die kerk gelewer! 

Die' ou Kerkplein is geheiligde grond —.fonda- 
mente is hier gelê; die kerk is gevestig op die Rots 
der Eeue; daar was tye van beproewinge maar ook 
van heerlike oorwinnings; die kerk was gestig deur 
ouderlinge — dit is 'n ware Volkskerk. Kerk en 
Staat het aanvullend saam gewerk. Die erfenis van 
die verlede is 'n heilige besitting. Die feesviering 
moet die lewe verdiep; ons moenie net lewe op die 
reputasie van die verlede nie. 

Die feesrede van Di. Engelbrecht vanaf die kan- 
sel van Ds. v.d. Hoff het getuig van dankbaarheid 
en erkenning; 'n dankbare blik in die verlede, in- 
spirasie vir die toekoms. 

Die oudhedetentoonstelling was net so leersaam 
en interessant; menige ou dokument het die aandag 
getrek en die geskiedenis van die verlede bevestig. 

Die feesviering het sy hoogste punt bereik by 
die Eeufees-nagmaal. Die Moedergemeente het haar 
dankbaarheid betoon deur mildelik haar dankoffers 
te bring. Die avondmaalviering was 'n besieling en 
versterking. Die nagmaalsdiens is gelei deur Dr. 
Greyvenstein oor die teks: ,,7Zie, Ik sta aan de deur, 
en Ik klop; indien iemand Mijne stem zal horen, 
en de deur opendoen, Ik zal tot hem inkomen en Ik 
zal met hem avondmaal houden en hij met. Mij”. 
Openb. 8 vs. 20. 


Die ou Moedergemeente het haar honderdste ver- 
jaarsdag feestelik in dankbaarheid herdenk. Haar 
dogters en kleindogters en ander belangstellendes 
het hulde betuig en gelukwense oorgebring. 

Die begin van die volgende eeu word met vaste 
tred betree, nieteenstaande die ontwrigte tye nie. 
Die kerk het 'n roeping; die kerk moet rigting aan- 
gee: ,,Houdt Christus Zijn Kerk in stand, 7Zo mag 
de hel vrij woeden ”. 

A.J. P. Burger, 


DIE DONKER TYE WAT ONS BELEWE. 
Deur Ds. F. J. 7. Booysen. 


Ons belewe inderdaad veelbewoë en ontwrigte 
tye op aarde. Daar is roering en onrus op elke 
lewensgebied, in die maatskaplike, ekonomiese, 
politieke, wetenskaplike en godsdienstige wêreld. 
En die onrus gaan gepaard met vreesbevangenheid. 
Die oorlogsvlamme slaan na alle kante toe uit, en 
dis of almal magteloos staan om die toestande te 
verhelp en verbeter. 


Hierdie toestand word mooi geteken in die pro- 
` fesieë van Jesaja 21, daardie welbekende Godspraak 
oor Duma. Duma is 'n skuilnaam vir Edom. Dit 
beteken, stilte, swyg. Hier word die oordeel Gods 
uitgespreek oor Edom. 


Oor Edom gaan dit stil word, die stilte van die 
graf, van die dood. `n Donker nag sal oor daardie 
volk gaan uitbrei, 'n nag met 'n dodelike stilte. 

Wat `n oordeel oor Duma (Edom)! (Ons weet 
uit die Obadja-boek en uit Jeremia 49:7 en uit 
Psalm 137 :4, dat Edom juis die lewendige volk 
was; Edom was 'n sentrum van beskawing, wysheid 
en geleerdheid. Dit is ook die volk wat meen so 
veilig te woon ir die hoë rotsklowe en roem: ,, Wie 
sal my op die aarde neerwerp?” Edom bou hoog 
SOOS 'n arend sy nes tussen die sterre. 

Maar juis hierdie lewendige en veilige volk, daar 
sal dit stil gaan word, die wysheid sal gaan swyg, 
die raad van die verstandiges sal vergaan, hulle sal 
verleë gaan staan teenoor die vrae en raaisels. Met 
al hulle wysheid en gewaande veiligheid sal hulle 
geen lig sien, geen raad weet nie, dit sal stil en 
donker gaan word soos in die swygende graf. 

Ons weet ook Edom was al die eeue deur die 
groot erfvyand van Israel; dis die groot stryd tus- 
sen Esau en Jakob, tussen die stofaanbidders van 
hierdie wêreld en die volk van God. En hierdie 
stryd sien ons ook nou weer in alle heftigheid op 
aarde, die stryd tussen die geestelike eersgeboorte- 
reg en die stoflike goed, die stryd tussen stofver- 
heerlikers en Gods gelowiges, tussen Edom en 
Irael Bybels voorgelig voor die oë van die gelowiges. 

En die Kerk van Christus sal hierin 'n ant- 
woord moet gee. Baie sal kom en vra by die Ge- 
meente van Christus. By sommiges sal dit net 
wees blote nuuskierigheid om die krag van die kerk 
te toets, by ander sal dit wees om te spot, maar 
tog daar sal ook wees gelowiges en ongelowiges 
wat sal kom vra uit `n gevoel van skuldbesef, siende 
op Hom, Jesus Christus, wat die donker nag kan 
laat snel na die ligtende daeraad toe. 

Die Kerk van Ohristus sal `n vraag ontvang. 
Daar kom 'n deputasie van gelowiges en onge- 
lowiges om te vra aan die wagter van Israel wat 
nooit sluimer of slaap nie: 


, Wagter, hoe vêr is dit in die nag? 
Wagter, hoe vér in die nag?” 
(Jes. 21 211.) 

Het die Godspraak oor Duma, ook nie iets te 
sê tot die donker wêreld vandag? Die middernag- 
telike duisternis begin op die wêreld toe te sak. 
Dis seker nou meer as ooit waar dat die lig wat in 
die wêreld en mens is, enkel duisternis is. Buiten 
die lewende Christus en sy (Gemeente is daar 'n 
Duma, waar die stilte van die dood, die skaduwees 
van die nag oorheen versprei lê. 


Is dit nie vandag waar wat Emerson éénmaal 
gesê het: Die uiteinde van die mens sal wees dat 
dit uiteindelik van beskawing sal sterwe. 

Die drama van Maeterlink, ,De Blinden” is u 
seker bekend. 'n Groep blindes word voorgelei deur 
`n priester maar op 'n kruispunt van paaie beswyk 
die priester en sterf op die pad. Die blindes staan 
eensaam en verlate in die donker. Hen uit die groep 
soek tastende in die donker na sy leidsman maar hy 
struikel oor die dode priester heen. So is die 
wêreld buite die lewende Christus, die Lig van die 
wêreld. Hulle sal oor die dodes heenstruikel as 
blindes. 

Die enigste uitweg in hierdie donker toestand is 
as daar maar gevra word aan die wagter: , Wag- 
ter, hoe vér is dit in die nag?” 

DE LOOR'S BAKKERY, F Achuweichohdt (Eend. bpi / 

fi Ons nuwe Katalogus is nou gereed. 

Stuur julle Room na die a 
OU TRANSVAAL KOELKAMERS KERE BANEE 


Ons jongste lewering was 


wat al 341 jaar staande is en wees ver- AR 
sekerd van eerlik en opregte behandeling. PR OKOP 
TRANSVAAL KOELKAMERS, a 


KERK- EN HUISMEUBELMAKER 

Klere maak die Man — Drukwerk maak die Besigheid! 











Ons drukkery is spesiaal ingerig om die keurigste drukwerk in al sy verskeidenheid te lewer. 
Dominees ! Vereniginge ! Prokureurs! Vreugde- en 
Onderwysers ! Handelsiirmas ! Bruidegoms ! Roubedrywers ! 


Probeer ons gerus vir billike en prompte uitvoering van u verslae en balansstate; toegangs, 
trou-, visite- rou- en bedankings-kaartjies; briefhoofde, rekening-, kwitansie-, tjek- en be- 
! stellingsvorms; programme en jubileum-brosjures. 


MINERVA DRUKPERS, BEPK. 


Foon 2-4407. Pretoriusstraat 363 — Pretoria. Posbus 1058. 

y Daar moet stemme kom uit die middernag, 
soos die dwase maagde geroep het: ,,Gee vir ons 
van julle olie, want ons lampe gaan dood”. 

Maar die mens vra na afgode, en bly in die 
donker, die mens lewe in die wêreld se arms, en 
vind geen troos nie. 

Die vraag moet kom uit `n gebroke hart en 
verslae gees. Wat sal die antwoord wees: Hoor 
wat sê die wagter Israels: ,,Die mêre kom, en ook 
die nag. Wil julle vra, vra, keer terug, kom” 
(Jes. 21 : 19). 


Die mêre kom vir Israel in ballingskap. Die 
nag sal oor Edom toesak. Maar as Edom, waarlik 
met diepe skuldbesef kom vra, dan kan sy terug- 
keer, dan kan sy kom, want dan sal dit klink: Die 
mêre het gekom. Die sondemag is gebreek deur 
Jesus Christus, en die lig van die Genadeson het 
opgegaan. Hy is die blink mêrester. Hy is die ster 
van die hoop vir hierdie donker wêreld. 


Wat 'n diepe betekenis in hierdie Godspraak teen 
Duma in Jesaja 91:11 en 128? 


Die duisternis sal dit nie vernietig hier op aarde 
nie. Die Gemeente van Christus, die predikers van 
die Evangelie, die gelowiges kan as wagters op die 
wagtoring, klim en luid uitroep: (God leef en God 
regeer! God het in sy Seun die ewige mêre, die 
volle lig gestuur. En alhoewel dit nou ook nag is, 
mag in die wêreld rondom ons, nag onder die vol- 
kere, nag in die harte, nag ook by die gelowiges, 
wat angstig vra: ,, Wagter, hoe vér is dit in die 
nag?” Dit bedoel: wanneer kom die mêre dan, die 
lig om die nagtelike duister te verdrywe? As die 
stemme wat daar nou kom uit die donker, beide van 
ongelowiges en gelowiges, maar nie net is blote 
nuuskierigheid: hoe sal dit afloop? of fyne spot: 
die Christendom het sy krag verloor! As dit maar 
is, dat die grote Christus, die Ewige Lig, moet 
deurbreek en die mêrelig laat skyn!—Amen, 


DIE AFGELOPE EEUFEESVIERING. 


Die Voortrekkergemeente van 'Transvaal, tW. 
die Ned. Herv. Gemeente van Potchefstroom, was 
verlede maand in die middelpunt van belangstelling. 
Haar groot, maar jongste suster wou haar haar 
2 eersgeboortereg ” ontneem. Links en regs is ge- 
soek na argumente om te bewys dat die suster wat 
gebore is in 1866 noual honderd jaar oud is. Ja, 
meer nog, dat dit eintlik sy is wat in 1842 ,, gebore ” 
is en nie die oudste suster, nl. die Ned. Hervormde 
Gemeente nie. Die jongste suster het gedink omdat 
sy die ouer suster uitgegroei het en die grootste 
geword het, dat sy nou alles vir haar kan toeëien, 
selfs die ,, eersgeboortereg” van haar oudste suster. 
` Van die byname van die oudste suster is gebruik 


DIE HERVORMER. 1H 





gemaak om die ,,eersgeboortereg ” te vervreem. 
Dat die oudste dogter in Transvaal dieselfde naam 
dra as die moederkerk in die Kaap in dié tyd vol- 
gens die dokumente (die Kerkwet, die legitimasie- 
akte e.a. wat die kerk Ned. Herv. noem) word stil- 
swyend verbygegaan. Dat die jongste suster se 
geboortedatum in Transvaal registreer staan op 4 
Desember 1866, veroorsaak baie moeilikheid, maar 
nou word gesê sy is eintlik ,, gebore ” in 1842, maar 
eers in 1866 ,,georganiseer”. Dat baie mense in 
Potchefstroom en elders in die land nog lewe, wat 
as opgeskote seuns en dogters by was met die ,, ge- 
boorte” op 4 Desember 1866, is baie lastig. Sy kan 
tog nie twee geboortedatums hê nie en hulle weet 
persoonlik, hulle was getuie van die ,, geboorte” in 
1866. ,,Ongelukkig ” is al die jare 1866 as die 
geboortedatum aangegee. Die beste is om oor hier- 
die datum dan maar te swyg en dit te skrap. 


Maar intussen betwis die oudste suster (haar 
naam is 'Nederduits Hervormd) haar jonger suster 
nog die reg om nou die ,, eersgeboortereg ” te wil 
neem. En sy sê: jy kan sê wat jy wil, ek het die 
bewyse dat ek en nie jy in 1842 ,, gebore” is, want 
al die registers toon aan dat ek in 1842 gebore is, 
nl. die doop- en die lidmate- en die trouregister. 
Kom kyk en oortuig jouself, want ek besit nog al- 
mal, ook die plein waarop ek gebore is, is nog in 
my besit. En kom kyk maar al die Voortrekkers in 
Transvaal is my getuie, want almal se name staan 
in dieselfde registers as myne. Én op 25 Maart 
1842 het die predikant wat my , gedoop” het, nie 
nog op `n ander kerkplein 'n jonger suster van my 
, gedoop” nie. Al die mense wat by my doop” 
aanwesig, so lees ek in die dokumente. Hulle name 
is almal in my registers ingeskrywe. Wie was dan 
by jou ,,doop ”? 

* * * 

Die Voortrekkergemeente van Transvaal het 
haar honderdste verjaarsdag luisterryk gevier. Die 
belangstelling was groot. Dit was inderdaad 'n 
hoogtepunt in die geskiedenis van die gemeente. `n 
Herinnering aan hierdie heuglike fees is die mooi 
marmergedenkplaat wat aan die voorportaal van die 
kerk aangebring is en die geskenk is van die fami- 
lies J. H. de Kock, N. Grey, A. R. Fleischack en 


A. $. Grimbeek. 


Verskillende volksleiers het hulle belangstelling 
getoon. Jonkheer van Lennep het die volgende 
boodskap van Hare Majesteit Koningin Wilhelmina 


voorgelees — 


Bij de viering van het Eeuwfeest van Pot- 
chefstroom, oudste Gemeente der Nederduitsch 
Hervormde Kerk van Afrika, wil ik gaarne 
mijne beste wenschen uitspreken voor den groei 


en voor den bloei Uwer gemeenschap. Met 

dankbaarheid nam Ik kennis van het medeleven 
van verschillende Uwer gemeenten in de beproe- 
vingen, welke Mijn arm volk thans door moet 
maken en van den steun welken mijn landge- 
nooten, zoowel in Zuid-Afrika als in bezet 
Nederland van U ontvingen. Moge God's zegen 
rusten op het werk Uwer Kerk, ter eere van 
Zijnen grooten Naam en tot heil van het gods- 
dienstig leven in Zuid-Afrika. 
Wilhelmina.” 


Die Eerste Minister het `n besielende boodskap 
gerig tot die feesvierende skaar. Ons kan slegs 'n 
paar hoogtepunte uit verskillende van die toesprake 
hier neerskrywe. Die Werste Minister het o.a. gesê 
dat hy ,die voorreg waardeer om teenwoordig te 
wees by die viering van die HEeufees van die Neder- 
duits Hervormde Kerk in Trcnsvaal. Ek verwel- 
kom die geleentheid om in persoon my gelukwense 
sowel as die van die Staat aan die oudste Kerk van 
Transvaal te bring met hierdie heuglike gebeurte- 
nis in sy geskiedenis” , Die wêreld het fun- 
damenteel geen nuwe orde of plan van node mie, 
maar alleen die eerlike en moedige toepassing van 
die histories christelike idee. Ons christelike be- 
skawing is gegrondves op `n ewige orde, 'n einde- 
lose plan in die boodskap van Christus. Laat ons 
vashou aan die ewige boodskap. Volg daardie lig, 
die grootste lig wat ooit oor ons menslike horison 
opgegaan het en wat ons gewis sal lei na die beter 
wêreld waarna ons bange harte verlang. Jn die 
skemering van vandag op daardie horison sien ek 
nie die man van Moskou, nie die man van 
Muenchen, nie die man van Rome nie, maar die 
Man van Galilea. Sy boodskap is: Dra in liefde jou 
ewemens op jou hart”. 


Die Administrateur van Transvaal het o.a. ver- 
klaar dat hy ,,glo dat die ramp waarin die wêreld 
vandag verkeer en die verwoestings en die ellende 
wat daarmee gepaard gaan nie buite die raamwerk 
van die goddelike plan is nie, en dat daar `n ge- 
weldige verantwoordelikheid rus op die Christelike 
Kerk oor die hele wêreld om te waak teen die ver- 
nietiging van sy leerstellings wat deur al die eeue 
gedien het as grondslag van ons beskawing” 


Generaal J. B. M. Hertzog het `n telegram van 
gelukwensing gestuur waarin hy sy spyt uitgedruk 
het dat hy nie persoonlik aanwesig kon wees nie by 
hierdie herdenking ` aan die grootste tydperk van 
gelowige worstel. Hy het as seënwens daaraan toe- 
gevoeg dat hy hoop dat by sy volgende eeufees die 
Ned. Hervormde Gemeente van Potchefstroom met 
vreugdevolle fierheid en blydskap orals om hom 
heen sal aanskou `n Afrikaner ryk in geestelike 
lewenskrag, besiel met die diepste gevoel van sy hoë 
roeping as volk en verantwoordelikhede aan sy 
volkswelsyn verskuldig. 


GEBR. GOODMAN BEPERK. 


Eersteklas Snyers en Mans-uitrusters. 


Posbus 491. Foon 2-8521. 
KERKSTRAAT-WES 78-80, PRETORIA 
(Langs Oom Paul se Ou Woonhuis.) 
ONS IS NOG DIE BILLIKSTE FIRMA VIR 
KERKRAADSKLERE. 


Snyers Manelpakke, eersteklas maak van die 

allerbeste swart lakenstof .. .. $11.10.0 
snyers Manel, allerbeste stof en maak £8.5.6 
Mans Swart Takens Pakke, 3 stukke, vir kerk- 


drae MI $4.5.0 
Mans Swart Hoede, smal of breë. rante, pos- 
vry . 8/6, 10/6, 18/6 en 21/- 
Mans Wi Hemde, vir kerkdrag .... 7/11, 8/11 
en allerbeste sy poplin .. is ma aa 10/6 
Wit Strikkies, vir kerkdrag ... is Ma bes ee 1/8 
Wit Harde Boordjies, gestyfdes of gomlas- 
tiek . 1/8 


Mans Klerikale Grys Serge Pakke, al stukke, 
die allerbeste stof en maak $4.15 en £5.10.0 
Swart en Navy Blou Serge Pakke, 8 stukke, 
vaste kleur .. .SA4.5.0 
Die Allerbeste Blou . P | Versile 2 Serge Pakke, 
8 stukke N. ee IESER 9 


Ons het nog 'n groot voorraad mans pakke 
kiere van enige smit en kleur teen die billikste 
pryse. . Skryf vir monsters en maatvormg. 


Mans Draaghemde:— 
Ingenieurs strepies ... posvry 5/11 
Khaki Hemde .. .. 6/11, 7/11 en 8/11 
Spesiaal vir groot mans: Gaberdine draag- 
hemde—grys-vaal, khaki en groen- 
khaki, No. 8, 9 en 10 ... ... posvry 11/6 

Mans Draagbroeke:— 
Donkergrys (Doringdraad) tot No. 7 pos- 


Vry . .15/- 
Donkergrys Pure-wol Gaberdine tot No. oy 

1 9/6 
Groen Gaberdine tot No. 8... mu mu 19/6 


Offisiers Pure-wol groen gaberdine broeke, 
85/- 

Mans Draagskoene:— 
Met dri-foot sole, vleiskant-buite boleer 
(veldskoene), posvry .. 9/6 
Met dri-foot sole, swart kalfleer. opryg- 
skoene met of sonder naat oor voet, 


DOSVTY ee .16/6 
Met blou sole, ` waterdig  boleer  opryg- 
skoene, posvry. 17/6 
Mans swart en bruin “kalfleer “skoene 


(shoes), dri-foot sole, POSVYY mu 16/6 
Dames Swart en Bruin Plat-hak Skoene, met 
strep oor voet, dri-foot sole, posvry ... 8/6 

Dames Bruin Kalfleer Golfskoene, posvry 
16/6 en 18/6 

Kommandant 'Thos. MacDonald het die geluk- 
wense van Dr. D. F. Malan oorgebring. Tn sy ge- 
Hukwense het Dr. Malan melding gemaak ,,van sy 
cdiepe belangstelling in die groot en belangrike werk 
wat deur die Hervormde Kerk verrig word en die 
hoop uitgespreek dat hierdie mylpaal in die kleur- 
volle geskiedenis van die Herv. Kerk ryklik geseën 
sal word. Die Herv. Kerk is 'n kerk van die Afri- 
(kanervolk ”. 


Mnr. Harm Oost het op besielende wyse die ge- 
ukwense van Oud-Minister Havenga, homself en 
verskillende Volksraadlede uitgespreek en daarop 
gewys hoedat toeneming van beskawing, beoefening 
van kuns en kultuur die lewe kan verhef, maar 
“dat die redding van die mens alleen van Golgotha 
kom. Hy het daarop gewys hoedat die Hervormde 
Kerk sy roeping met waardige kalmte volg, en nie 
sstar-fanatiek nog soetelik-emosioneel is nie. Die 
Hervormde Kerk, die kerk van die vaders het 'n 
groot roeping! 


Mnr. Gideon Brits wat ook namens Oud-Minister 
Pirow gepraat het, het daaraan herinner hoe die 
Ned. Hervormde Kerk dwarsdeur al die jare heen 
haarself gebly het en haar beginsels en tradisies 
“wat die hoeksteen van haar bestaan was, getrou na- 
geleef het. Nie alleen het sy deur die jare heen 
haarself gevrywaar teen die aanslae van anti-gods- 
“dienstige invloede, nuwerwetse uiterlikhede en wat 
-dies meer sy, maar kon sy ook die politieke storme 
trotseer, en in hierdie veelbewoë tye van twis en 
verdeeldheid en verskil—kon sy Tus gee aan 'n 
ieder, wat ook al sy politieke gevoel is. 


Die Burgeme£ster van Potchefstroom het geluk- 
wense namens sy raad en namens die inwoners van 
-die dorp gebring en onder meer gesê: ,,Hierdie 
“kerk het al die storms en moeilikhede oor 'n tydperk 
van eenhonderd jaar weerstaan. Dit was die hoek- 
ssteen van die maatskaplike orde wat hier deur die 
Voortrekkers vasgelê is... Dit is hier waar 
“hulle by die einde van hulle rondtrek saamgekom 
“het om die Allerhoogste te loof en te dank. Dit was 
hier waar daardie onverskrokke helde weereens 
uiting kon gee aan die godsdienstige tradisies en 
“sedes van hul voorvaders, en ons vergader vandag 
'hier om in alle ootmoed hulde en dank te bring vir 
-die groot rol wat hierdie kerk gespeel het in die 
ewe van ons volk”. 


Die Voorsitter van die Algemene Kerkvergade- 
ring het namens die kerk die sprekers en die skare 
verwelkom. Dit is vir my 'n groot voorreg om 
'a almal op hierdie gedenkwaardige dag op hierdie 
“historiese en gewyde plek welkom te heet namens 


die Nederduitsch Hervormde Kerk van Afrika” het 
m hy onder meer gesê. 
| Potchefstroom, die ou historiese plek, die eerste 


,Ons bevind ons hier in 

dorp van die Voortrekkers ten noorde van die Vaal. 
Ons bevind ons hier op die historiese Kerkplein, 
die plein van die oudste gemeente en tewens die 
oudste kerkplein in die hele Transvaal” het hy ver- 
der verklaar. 

Die gelukwense van die Rektor van die Universi- 
teit van Pretoria is oorgebring deur Mnr. Moerdyk, 
die Voorsitter van die Raad van genoemde Univer- 
siteit. 

Ds. Joh. Dreyer het namens sy gemeente van 
Potchefstroom die sprekers bedank. 

JOH. DREYER. 
VAN ALLES WAT. 

Ek wonder soms waarom lidmate wat deur die 
Here met aardse besittings begenadig is nie meer 
dikwels in hulle testament ook aan die kerk dink 
nie. 

Nou die dag het 'n stukkie in , Die Kerkblad” 
(6 Maart jl) my getref. Dit is geskrywe tot nage- 
dagtenis van 'n oud-diaken van die Gereformeerde 
Kerk op Dordrecht wat plotseling aan hartverlam- 
ming dood is. Daarin kom dit voor: ,,Die oorlede 
broeder het sy kerk enige jare lank as diaken ge- 
dien. Na sy heengaan dien hy nou nog sy kerk 
deurdat hy sy hele boedel, sy plaas met alles daar- 
op, aan die kerk bemaak het. Sowat twee jaar 
gelede het die broeder se eggenote hom vooruitge- 
gaan”. 

Ek lees toe ook die stukkie wat onmiddellik 
daarop volg en wat die dood van `n suster van die 
Gereformeerde Kerk op Colesberg meedeel. Daar- 
in word gesê: ,,Sy was doof en tog was, as sy nie 
siek was nie, haar sitplek in die kerk nooit leeg 
nie. Sy was 'n getroue ondersteuner van haar kerk 
en het dit tot op die laaste gebly. Dit was haar 
vaste gewoonte om elke Sondag haar gawe vir die 
armes af te sonder. 
en tuis moes bly, het sy die eersvolgende keer, as 
sy weer kerk-toe kon gaan, haar gawes vir al die 
vorige Sondae saamgeneem en in die kollekte ge- 
doen. Sy het ook nie na die kleinste geldstukkies 
gesoek om vir die kerk en armes af te sonder nie”. 
Hierdie gewoonte het sy volgehou tot haar dood toe. 
Sy is op 'n Maandag net na 'n nagmaalsviering wat 
sy nie kon bywoon nie oorlede. Die vorige Sater- 
dag—sy was reeds siek—het sy nog haar gawe vir 
die armbeurs en haar bydrae vir die dankoffer aan 
die predikant oorhandig, want sy het dit al klaar 
apart gesit. En dan staan daar verder: ,, Haar erf 
op Colesberg, saam met 'n bedrag van £#100, het sy 
bemaak aan die COolesbergse gemeente, terwyl sy 
ook die Teol. Skool 'n bemaking van $£100 gegee 
het”. 

Mag sulke voorbeelde ons tot navolging prikkel. 


DEE. 


As sy miskien 'n tyd siek was | 

KENNISGEWING 


Die welbekende Dokter W. ]. van der Merwe van Krugers-. 
dorp, is onlangs oorlede. Die alombeminde volksdokter se 
medisyne het deur die hele Unie, en selis elders, wondere verrig! 

Was dit nou in die dae toe hy oorlede President Steyn 
behandel het, of was dit nog nou kort, sy medisyne en sy middels 
was die uiteindelike toevlug van lydendes. 

Hierdie waardevolle formules en reseppe is nou in ons 
besit en u kan die volgende, en baie andere, oorspronklike middels 
nou nog kry en gebruik, en u lyding staak — 


No. 70. ,SENUMERWE ” (Mervander Merk) 


Vir Swak Senuwees, @nS. i.e 5/6 posvry. 
No. 61. ,RUMATIMERWE ” (Mervander Merk) 
Vir Jie en iRoimaiiek ems. Mm N 8/6 Es 
No. 72. ,SUURPOEIERS” (Mervander Merk) 
Vir babas se magies wat pla ... ii wes d/ soen 
No. 60. ,ROOS-SALF” (Mervander Merk) 
Vir-alle Huidkwale & SE EE. Ee Af 


As u enige middel of raad nodig het, of as u meer van die 
Dokter se ander middels wil weet, skryf dan aan — 


f. F. ADCOCK Beperk, 
Aptekers. 
POSBUS 198. OCKERSESTRAAT 
KRUGERSDORP. 

sp DIE AFRIKAANSE UNIVERSITEIT EN SY 


TAAK IN DIE VOLKSLEWE.” 

Onder hierdie titel het Professor T. J. Hugo, 
hoogleraar in die wysbegeerte aan die Universiteit 
van Pretoria, 'n besonder lesenswaardige geskrif 
laat verskyn in die ,,'Tweede Trek ”-Reeks (No. 
XIV), Nasionale Pers, 1941, 155 bladsye. Weens 
die belang, sowel van die onderwerp as van Prof. 
Hugo se behandeling van die onderwerp, het ons 
gemeen nie met 'n kort aankondiging te mag vol- 
staan nie, maar 'n hele artikel daaraan te moet wy. 
Professor Hugo behandel eers die ontstaan en doel- 
stelling van die Universiteit in daardie wêrelddeel 
waaraan ons ons afkoms, wetenskap, kultuur en 
Godsdiens te danke het, namelik Europa. In hoof- 
stuk TT gaan hy kortliks die ontstaan van die Uni- 
versiteite in Suid-Afrika na. Daarna behandel hy 
die probleem van die roeping van die Universiteit 
binne 'n bepaalde samelewing (Hoofstuk TIT). In 
die volgende hoofstuk neem hy die hoërskoolonder- 
wys in kritiese beskouing, om in hoofstuk V te 
eindig met `n uiteensetting van die spesiale taak 
van die Afrikaanse Universiteit. Mens kan slegs 
betreur dat vir die skrywer so min plaasruimte be- 
skikbaar was, want seker het hom nog veel meer 
op die hart en in die hoof gelê as wat hy te berde 
kon bring. 

Die taal en styl van die boek is soos ons van 
Prof. Hugo gewoon is, helder en vlot en op baie 
bladsye bepaald boeiend. Ek het slegs twee ondui- 
delike sinne teengekom (bl. 18 onderaan, bl. 148 
midde). Die bibliografie is uitgebreid en welver- 
sorgd, alleen in die voetnoot op bl. 20 en in die 
die tweede titel op bl. 1538 en die laaste van bl. 155 
is die titelbeskrywing onvolledig. Papier en druk 
van die uitgawe is albei helder, dis alleen jammer 
dat die formaat so klein, die witrande so smal en 
die bandversiering van hierdie serie nie baie sierlik 
is nie. (Gelukkig is die boek stewig gebind sodat 
mens nie bang behoef te wees nie om dit meermale 
op te slaan! 

Dat die skrywer die geskiedenis van die Univer- 
siteit by die Grieke en spesiaal by Sokrates laat 
begin en nie nagaan wat die ouer kultuurvolke soos 
die Wgiptenaars, Babiloniërs en Israeliete aan hoër 
vorme wat wetenskapsbeoefening, wysheidsbesin- 
ning en onderwys gehad het, kan 'n opsetlike be- 
perking van sy veld van ondersoek wees — al is dit 
goed om steeds in gedagte te hou dat die weten- 
skaps- en wysheidsbeoefening heel wat ouer is as 
die 5de eeu voor Christus en meer bakermatte gehad 
het as Griekenland. 

In die eerste en derde hoofstuk neem die skrywer 


die universele of algemeen-menslike standpunt in- 







sake die Universiteit in. Met instemming haal die 

eeue universitêre ontwikkeling beskou het as `'n. 
magtige faktor om te kan styg bo die klein rasver- 
skille en so die volke van die wêreld te bereik 
(bl. 11). Die Universiteit in sy diepste betekenis is 
'n gemeenskap of koërdinering van kragte in die 
soek na waarheid (bl. 15). Die denke erken geen. 
ander meesteres as die waarheid nie. Denke is 
gerig op waarheid (bl. 41). Die skrywer is ontroerd 
oor die innerlike hartstog wat by mense soos 
Sokrates en Plato en hulle kring van binne brand en 


die mens voortdryf om te soek na waarheid (bl. 58);.. 


die ware professor en so ook die ware student is. 
gekenmerk deur die eerbied waarmee hy staan teen- 
oor die gesag van die waarheid; die werklike Uni- 
versiteit bestaan uit die feit dat daar `n getal van. 
werklik toegewyde geeste in diens van die waarheid 
binne sy mure is (bl. 54, 55). Dis die Universiteit 
se trotse taak om in diens van die waarheid te leef 
(bl. 56). Die Universiteit moet geskooldheid van 
denke bybring (bl. 185). . Van hierdie universele 
roeping van die Universiteit gee Prof. Hugo die 
treffendste beskrywing op bl. 46 waar hy skryf, dat 
die Universiteit sy grootste, blywendste en hoogste 
taak daarin moet vind: dat dit 'n soeker na waar- 
heid is, 'n tugmeester van die menslike denke en 'n 
gids op die terrein van waardes. 

Die universele standpunt van Prof. Hugo kom 
sterk uit in sy beklemtoning van die onverganklike, 
ewige waardes, tot die kennis waarvan die Uni- 
versiteit moet oplei (bl. 85-58). Die Universiteit is. 
bo alles geroepe om — na die uitdrukking van 
Spinoza — die dinge te beskou ,,onder die gesigs- 
punt van die ewigheid” (bl. 63). Ons moet deur- 
dink tot die vraag: ,,wat is, in die diepste sin van' 
die woord, die onverganklik-blywende?” (bl. 184). 
Mens kan alleen dan sy taak volvoer wanneer hy 
handel onder die gesigspunt van die ewigheid (bl... 
151). Die wil tot die daad moet sy rigsnoer vind 
in die sedelike norme. Hierdie sedelike norme is 
nie mens-gemaakte voorskrifte nie, maar is super- 
indiwiduele waardes met algemeenmenslike geldig- 
heid (bl. 128). Die Universiteit moet meewerk tot 
bereiking van die groot mensheidsideaal, waarin die 
hoogste skone, ware en goeie tot 'n eenheid same- 
vloei (bl. 188). 

Naas en in samehang met die universele taak- 
van die Universiteit beklemtoon die skrywer die eis 
van vryheid van die ware Universiteit. Alexandrië: 
kon juis as brandpunt van gistende en botsende 
geestesstrominge 'n setel van geleerdheid wees (bl... 
8). Die Universiteite was reeds in hulle aanvang- 
stadium vrye sentrums van geleerdheid, onafhanklik 
van kerklike beheer en van staatsvoorskrifte: vry 
onderwys en vry studie was in hulle diepste wese 
(bl. 11). As die Universiteit vir iets staan, dan is 
dit vir vryheid van denke (bl. 42). Tn die besonder. 
behoort die Universiteit vry te wees van politiek en 

om hierdie resultaat te bereik? 


VOLKSKAS verskaf nou reeds vir meer as 'n jaar handelsbankdienste aan die publiek. 
Die ideaal wat so lank deur baie Afrikaners gekoester is, het 'n uitvoerbare werklikheid 
geblyk. En dat daar inderdaad `n behoefte vir `n Suid-Afrikaanse handelsbank met 'n 
landswye takstelsel bestaan, het die afgelope jaar se resultate oor en oor bewys.” 
Op 1 Maart 1941 is `n amptelike begin gemaak met die opening van lopende tjek- 
rekeninge en op 1 Maart 1942 was reeds 9,093 Lopende Rekeninge by ons takkantore 


geopen. 


Die totale Beleggings het oor dieselfde periode van £650,000 tot £1,570,00 gestyg. 


VOLKSKAS is nie 'n nuwe instelling nie; hy het sy merk reeds gemaak. Vir die 
afgelope ses jaar is elke jaar 'n dividend op sy aandele uitgekeer. 
'n Verdere Kapitaalbedrag is benodig om ons eie Bank verder uit te bou en te versterk. 


Om die rede word U vriendelik uitgenooi om aandele in VOLKSKAS uit 


te neem. 


VOLKSKAS 


Koëperatief), Beperk. 
(Opgerig kragtens die Koëperatiewe Wet.) 


` Hoofkantoor: 


vee Fy VOLKSKAS-gebou, Sentraalstraat, 
EE PRETORIA. 

Die Volk se Bank. 


Takke te: Bellville, Benoni, Bloemfontein, Brakpan, Brits, 
Cradock, De Aar, Durban, Germiston, Johannesburg Kaap- 
stad, Klerksdorp, Krugersdorp, Lichtenburg, Malmesbury, 
Middelburg (K.P.), Oos-Londen, Oudtshoorn, Pietermaritz- 
burg, Pietersburg Port ËEiizabeth, Potchefstroom, Pot- 
gietersrust, Pretoria, Rustenburg en Vereeniging, 

Die Hoofbestuurder, 
VOLKSKAS (Koëp.), Beperk, 
Posbus 578, 

PRETORIA. 

Meneer, 


Geliewe my volle besonderhede te 
verskaf insake - 


aandele. 


beleggings. 


(Adres) 

od, 
HR Es 
toevallige politieke magte nie (bi. 7). Tydens so- 
` veel oorloë, rewolusies, hervormings, skep en vernie- 
tig van state het die Universiteite so betreklik on- 
gestoord hulle werk kan: voortsit omdat hulle nog 


|. altyd kans gesien het om hulleself buite die brand- 


| punt van politieke stryd te hou (bl. 28). 


| 
| 


n 


“N 


( 


Die ver- 
standige staatsman sal moet insien dat hy die outo- 
nomie van die Universiteit nie kan aantas sonder 
om uiteindelik groot skade aan die Staat self te 
berokken nie (bl. 58). Dis 'n ramp vir volk en 
staat as die Universiteit van bo-af deur mag en 
gesag beheers word en sy voorskrifte moet kry van 
diegene wat nie `'n integrerende deel van homself 
vorm nie (bl. 58). Die Universiteit behoor volks- 
voorligter te wees in die hoogste sin van die woord, 
maar altyd onder voorbehoud dat die volk nie, deur 
tydelike behoeftes beheers `of deur kortsigtige be- 
geertes vervul, aan die ' Universiteit gedragsreëls 
voorskryf en 'n willekeurige wending gee aan sy 
ontwikkeling nie (bl. 638). Professor Hugo is in dit 
alles wel: heel ver van en teenoorgesteld aan die 


iN . . . . Pi . . - 
|| nasionaal-sosialistiese beskouing van die Universi- 


|| teit, 


F Baie minder helder en deurdag word die uit- 


| van die pleidooi geld hier die taak van die volk van. 
Suid-Afrika om die watervoorraad van sy land te. 








sy taak in die volkslewe” nader. 
stuk, oor die hoërskoolonderwys, val `n bietjie buite 


nes van die skrywer as hy die eintlike vraagstuk 
van sy geskrif: ,,Die Afrikaanse Universiteit en 
Die IVde hoof- 


die gang van die betoog. Die vernaamste punte 


bewaar en te bevorder deur opgaar van die hemel- 


en fonteinwater, die beskerming van die natuurlike 
waterbronne en die bebossing van die land. In hier- 
die rigting sal volgens die skrywer die hoërskool- 
onderwys een van sy vernaamste take moet vind. 
Die skrywer pleit verder vir `n differensiasie van 
leergange in die rigting van vakopleiding (bl. 95 en 
102). Die verband met sy Universiteitsbeskouings 
vernaamlik van hoofstuk 1 en II is hier taamlik 
ver te soek. Hy wil immers juis die Universiteit nie 


| tot vakskool maak nie en konstateer dat as voorbe- 


Teidende onderwys vir die Universiteit die hoër- 

skool maar vir 'n klein persentasie van die leerlinge 
) | voorsiening maak (nog geen 10 persent nie, bl. 105). 
ed Vervolg.) 

s DANKBETUIGING 
d Prof. Greyvenstein wil graag deur 


middel van ,, Die Hervormer” sy hartlike 
dank betuig aan sy ou-studente, studente 
en vriende vir al die baie hartlike bewyse 
van belangstelling en liefde wat hy ont- 
vang het by geleentheid van sy 25-jarige 
ampsbediening. 

Dit mag nie se speelbal word van. 

WAT SAL ONS LEES? 


s Tog Sterker”, deur Albert Wessels, Voortrekker- 
pers, Johannesburg, 1941, 197 bladsye, Prys: 6/6. 


'n Nuwe probleem, vir ons letterkunde altans, 
word hier aangedurf. Voor hulle huwelik kom die 
veelbelowende argitek, Botha, en Mej. Hugo, die 
talentvolle redaktrise van 'n vroueblad, ooreen dat 
hulle ongestoord met hulle onderskeidelike beroepe 
sal voortgaan, ook na hulle huwelik. Nie te lank 
nie of Botha begin voel dat sy vrou te veel tyd aan 
redaksionele werk bestee. Hy word ontrou en sy 
vrou, wat 'n egskeiding vrees, lê haar beroep neer 
om haar roeping as moeder te kies. Dit bring die 
oplossing. 

Dit is 'n interessante gegewe en kon 'n geslaagde 
werk geword het, maar die oplossing is m.i. nie 
geslaag nie. (Ons voel dat die vrou haar beroep 
neerlê nie terwille van haar hoër roeping as moeder 
nie, maar wel om kleinlike jaloesie—sy is bang sy 
sal haar man verloor, en dit verlaag dadelik die 
peil. van die roman. 


Die styl is styf en boekerig en ek kan nie nalaat 
om op 'n hinderlike anglisisme te wys nie: Ons 
praat nie van ,, studies voortsit” nie maar wel van 
m Studie voortsit ”.—A. Grové. 


, Die Wildsboutjie”, Fritz Steyn, Voortrekkerpers, 
Johannesburg, 1942. 

Ons het hier 'n interessante blyspel in vier be- 
drywe. (Goed slaag die skrywer daarin om ons be- 
langstelling van die staanspoor af te boei en gaan- 
deweg die vinger op die swakhede en dwaashede 
van sy karakters te 1ê. 


Elkeen het foute, en die oom wat die grootste 
lawaai met sy buurman opskop oor laasgenoemde ʼn 
wildsbok van hom gesteel het, word netnou vir 'n 
soortgelyke misdaad gearresteer deur 'n polisie- 
agent wat op sy beurt weer 'n korhaan platgetrek 
het. Eindelik blyk dit dat selfs die dominee 'n groot 
rol in die skietery gespeel het. 

So word elkeen, miskien 'n bietjie te opsetlik, 
ontmasker, 

Die blyspel sal deur elke gehoor geniet word. 

A. Grové. 


BYBELSE PRENTEBOEKE 
@ VIR DIE KINDERS @. 


Met pragtig gekleurde illustrasies 10/- 
of 10/10 oor die pos vir die stel van agt. 





Verhale van Jesus. Die Kind van Bethlehem. 
Jesus en sy Vriende. Verhale van Paulus. 
Verhale van Moses. Josef, Simson en Dawid. 
Noach, Abraham en Jakob. 
Bestel Daniel en Elia. Bestel 
by 


by (Los dele 1/8 per pos.) 
DIE VAN SCHAIK-BOEKHANDEL 


Posbus 724 Pretoria. 

Redaktriese: Mevr. Ds. Oosthuizen. 





Alle stukke vir die Vroue Rubriek moet aan 
Mevr. Ds. Oosthuizen, Vyfdelaan 801, 
Capital Park, Pretoria, gestuur word. 





Mevr. Ds. Smit. 





Medewerkster: 


N.H.S.V. Eendracht: 

Die susters van die N.H.S.V.-tak Eendracht het 
, die voorreg gehad om op Donderdag, 5 Februarie, 
gesellig in die Pastorie saam te kom om die eerste 
verjaarsdag van ons tak te herdenk. By die ge- 
leentheid het Ds. van Rensburg die vergadering 
met skriflesing en gebed geopen en 'n paar woord- 
jies van gelukwensing en bemoediging tot die sus- 
ters gespreek. 

Die opkoms was besonder goed en al die lede en 
belangstellendes is hartlik verwelkom. Die bestuur 
van die vorige jaar is eenparig herkies. Die sus- 
ters wat gesorg het vir die verversings is hartlik 
bedank en 'n spesiale woordjie van dank is gerig 
aan Suster Grobler, wat verantwoordelik was vir die 
bak en versiering van die pragtige verjaarsdagkoek. 

Ons hoop dat ons aan die einde van hierdie be- 
langrike jaar in ons kerkgeskiedenis nog meer as 
tevore sal kan getuig van groei en vooruitgang, 
ook in ons verenigingslewe. laat ons saamstaan en 
ons ideale verwesenlik sien. 

(Mej.) C. Steenkamp, Sekretaresse. 
* * * 
N.H.S.V. Bethal: 

Dit was onder blyke van groot belangstelling 
wat die lede van ons vereniging weer hulle maan- 
delikse vergadering gehou het. 'n Jaar is reeds 
verstreke vandat ons vereniging gestig is en der- 
halwe moes `n nuwe bestuur in Januarie gekies 
word. Feitlik die hele ou bestuur is eenparig her- 
kies, behalwe ons nuwe voorsitster, Mevr. Ds. Brand, 
wat ons graag langs hierdie weg hartlik verwel- 
kom in ons midde; nou eers voel ons ook voltallig. 
In die afgelope jaar het die susters die mooi som 
van £95. 6s, 1d. ingesamel. Die samewerking was 
hartlik en suksesvol waarvoor die Heer gedank 
word. 

Ons ledetal groei vinnig en almal is ywerig om 
fondse in te samel om so ook te kan meehelp aan 
die opbou van ons gemeente. (Ons voel trots om 
te sien wat ons alles verrig het in die afgelope jaar. 
Viral is ons dankbaar vir die pragtige gees van 
liefde en samewerking wat heers onder ons lede. 

Ons vise-voorsitster het ook die voorreg gehad 
om 'n subtak te stig op Baanbreker, onder voor- 
sitterskap van Mevr. P. Esterhuysen. Ons wens 

Berigte uit die Takke, 
Zoek, en gij zult vinden! 

hulle ook baie sukses en voorspoed toe op hulle 
pragtige onderneming. Ons hoop dat hulle ledetal 
vinnig sal groei en dat ons saam baie goeie werk 
sal doen in die gemeente van Bethal. 

Ons wil ook vertrou dat die ywerige gees wat 
heers onder die lede sal aangroei om nog so baie 
ander ook te trek om hulle deeltjie ook te doen vir 
die Heer se werk. 

(Mevr.) J. Wolmarans, Sekretaresse. 
* * * 
N.H.S.V., Heilbron: 

Dit is vir die N.H.S.V.-tak van die Gees 
Heilbron sekerlik baie aangenaam om weer van 
hulle te laat hoor. 

Die susters word baie hartlik bedank vir die 
goeie samewerking van die afgelope jaar, die gees 
wat deur hulle werk straal, is so 'n bemoediging 
dat ons die nuwejaar vol vertroue tegemoet gaan. 

Graag wil ons ook ons groete en goeie wense 
oorbring aan ons hele kerk by geleentheid van die 
eeufeesviering in Maart 1942 te Potchefstroom. 
'n Woordjie van gelukwense in besonder aan die 
Gemeente Potchefstroom. Dit is ons wens dat die 
gees van volharding, en die doelstelling van ons 
kerk altyd ons eie sal bly. 

Seën toegewens op al die feesverrigtinge, en ook 
op die 47ste Algemene Vergadering. 

Namens die N.H.S.V. L. Weilbach, Sekretaresse. 
N.H.S.V., Noordwestelike Pretoria: 

Op die ade Desember 1941 het ons vereniging 
'n gesamenlike vergadering gehou van al ons sub- 
takke. Nadat Ds. Steenekamp met gebed geopen 
het, het die voorsitster, Mevr. Steenekamp, al die 
lede en ook al die gaste verwelkom. Daarna is 
Mevr. Ds. Oosthuizen, voorsitster van die hoofbe- 
stuur aan die woord gestel. Mevr. Oosthuizen het 
n baie mooi uiteensetting gegee van die werk wat 


deur ons sustersvereniging gedoen kan word. Die 


bemoedigende woorde van Mevr. Oosthuizen was vir 
ons tot 'n inspirasie. Ds. Oosthuizen het een en 
ander verduidelik oor die rol wat die vrou vroeër 
in ons kerk gespeel het en dit vergelyk met die van 
vandag. 

Onder die ere-gaste was daar behalwe Ds. en 
Mevr. Oosthuizen ook Dr. en Mevr. Rautenbach, 








||. manier om fondse in te samel. 





pd 





er 


GE eAL 


Mnr. en Mevr. Spruyt, die vier voorsitsters van die 


asook Mevr. 
Benadé van 


-subtakke van Noordelike Pretoria, 
Fouché, Mevr. Jordaan en Mevr. 
. Pretoria-Noord. 

Mevr. Spruyt en Mevr. van Staden het pragtige 
musiek verskaf en Mnr. Spruyt het 'n pragtige 
sangstuk gelewer, waarvoor hulle tesame met al die 
sprekers hartlik bedank is. 

By die geleentheid het Mevr. Pretorius `n mooi 
Tokkie aan die vereniging geskenk en klein Zoë 
“Thiel het 'n pragtige groot pop gegee wat die mooi 
bedrag van $£2. 10s. ingebring het. 

Nadat die susters verversings verskaf het, het 
ons voorsitster, Mevr. Steenekamp, nogeens almal 
hartlik bedank vir hulle vriendelike opoffering en 
welwillendheid. 

Daarna is die vergadering gesluit. 


Mevr. R. van Staden, Sekretaresse. 
* * * 


N.H.S.V., Lichtenburg: 

Ons voel geinspireer en hegter saamgesnoer as 
susters van die gemeente, deur die verskillende sub- 
takke van die N.H.S.V. wat ons hier in ons ge- 
meente gestig het. Elke subtak werk op sy eie 
Twee van ons takke 
hou eenkeer per maand ,, Naaldwerkklasse ” by een 
of ander van die dame aan huis. Dis baie gesellig 
en 'n nouer vriendskaps-band word hierdeur verkry. 
Materiale word aangekoop, verwerk tot nuttige 
kledingstukkies, en dan weer verkoop. Ons doel is 
om fondse in te samel vir 'n orrel. Die susters van 
N.H.S.V. wil die orrel gee as ons gemeente eendag 
kerkbou. 

Die dames is taamlik ywerig, nieteenstaande die 
donker tye waarin ons verkeer. Ons is maar min 
lede maar elkeen dra haar deeltjie by tot hierdie 
groot maar heerlike werk waartoe susters van ons 
kerk geroepe is. Eenkeer per kwartaal, met nag- 
maal-geleenthede, kom alle lede bymekaar, want 
dis baie ongemaklik hier op die platteland, waar die 
wyke so uitgestrek is, om elke maand te vergader. 

Ons werk lekker saam en die susters verdien 
alle lof vir hulle ywer en hartlike samewerking. 
Ons bede is dat Ned. Herv. Sustersvereniging nog 
baie goed tot stand sal bring, nie net in hul gemeen- 
tes mie, maar ook in die Ned. Herv. Kerk in die 
algemeen. 

Mevr. 'N. de Beer, Sekretaresse. 





VERLOWING.—Bloem-Malan. Hiermee maak 
ons, Sannie Bloem, Rietfontein, Fochville, en Willie 
Malan, Driefontein, Potchefstroom, 
vriend (inne) bekend dat ons verloof is. 





IN MEMORIAM .—Prinsloo—Weer lê ek 'n krans 
|| deurvleg met trane op die graf van my oom, Daniel 
Prinsloo, Oudewaansekraal. Oorlede 27 Maart 
1941. Marie Burger. 








aan familie, 

IN MEMORIAM.—Onvergeetlik bly vir ons die 
16de September 1941 toe die Here so skielik van 
ons weggeneem het ons geliefde 
eggenoot, vader en grootvader, 
Michiel Frederik Grobler, in die 
ouderdom van 72 jaar en 12 dae. 
Hoe swaar die verlies ookal is, 
dank ons die Here dat Hy hom so 
lang vir ons gespaar het. Die be- 
droefde eggenote C. CO. Grobler 
' (geb. Basson), 6 kinders, 8 klein- 
kinders, 2 agterkleinkinders, Doornhoek 89, Zeerust. 


EE EE EE 


IN MEMORIAM.—Drie jaar van stille verlange 
is verby, tog deurleef ons met droefheid die mêre 
van 20 Maart 1939 toe van ons weggeneem is ons 
enigste dogter en suster Sarie, na Ons Hemelse 
Vader. Ons leef op weërsien liewe Sarie. Die ver- 
langende ouers, twee broers en 'n skoonsuster, 
Swart, Watervalshoek, P. K. Leslie. 





IN MEMORIAM.—Duvenage — Met bittere ver- 
lange en herinnering dink ons terug aan die dae toe 
ons dierbare ouers van ons weggeneem is. Jan 
George op 18 Augustus 1928 en Laura Aletha 
Dorathea op 27 Februarie 1941. Ons mis u maar 
gun u die salige rus. 'Treurende kinders, H. L. 
Venter, Charl Cilliers. 


DOODSBERIG. 





Bitter om te dink aan die 26ste Maart 1942, 
toe ek my eggenoot en ons liefling vader 


BAREND JOHANNES REYNDERS 


moes afgee in die ouderdom van 55 jaar 7 
maande en 23 dae, na `n smartlike lyding van 
6 jaar en 4 maande, wat hy met geduld gedra 
het, tevrede in sy lyding. Rus die rus wat u 
begeer het, vry van smart en pyn, ons weet 
wat u gely het en ons sal u mis, liefste, maar 
ons gun u die rus. Zalig hij die in dit leven, 
Jakobs God ter hulpe heeft. Dank vir hulp 
en belangstelling. Van die bedroefde eggenote 
Cornelia Reynders en kinders Albertus en 
Petrus Reynecke. 
Agtstestraat 48, Vrededorp. 


DOODSBERIG.—Wat 'n blye aand was dit op 
99 Januarie 1949 toe die Heer aan ons gegee het `n 
pragtige dogtertjie. Maar wat `n smartlike nag toe 
Hy haar weer op 6 Februarie 1942 van ons geskeur 
het, want sy was reeds diep in ons harte ge-anker. 
Rus sag lieflingetjie, ons min jou teer, maar Jesus 
min jou meer. Die bedroefde ouers, sussie en 
boetie. H. en BE. Bezuidenhout, Wiennie en Jurrie, 
Brodericksvlei, Migdol. 





DOODSBERIG.—Sag ontslaap op 31 Januarie 
1949 ons dierbare moeder, Anna Elizabeth Bezuiden- 
hout (geb. Bodenstein), in die ouderdom van 90 jaar 
en 7 maande en 98 dae, na `n smartlike lyding van 
9 maande en 2 weke. Rus sag liewe moeder, u taak 
is voldaan, ons gun u die salige rus. U bedroefde 
kinders S. en N. Bezuidenhout, Leeuwfontein, P.K. 


Bodenstein. 

DOODSBERIG.—Dit het die Here behaag om 
van ons weg te neem in die vroeë oggend-uré van 
31 Desember 1941, ons teergeliefde eggenote en 
moeder, Maria Elizabeth Duvenage (geb. Strydom), 
in die ouderdom van 74 jaar 8 maande en 10 dae, 
na 'n siekbed van 6 maande waarvan die laaste 2 
weke baie smartlik was. Ons gun haar die. rus en 
wil stil wees onder Gods genade. Die Here het die 
wond geslaan. Hy alleen kan dit genees. Die be- 
droefde eggenoot, kinders en kleinkinders. P. $. 
Duvenage, Paardeplaats, P.K. Monsterlus. 





DOODSBERIG.—Sag in haar Heer ontslaap op 
23 Januarie 1942, Elizabeth Johanna Meintjies (geb. 
Swart), in die jonge ouderdom van 46 jaar 2 dae, 
na 'n siekbed van slegs 6 dae wat sy geduldig gedra 
het. Rus sag liewe eggenote en moeder, eens sien 
ons u weer aan die Hemelse kus. Die bedroefde 
eggenoot en kinders. A. $. Meintjies, Kwaggafon- 
tein, oor Zeerust. 





DOODSBERIG.—Dit het die Here van lewe en 
dood behaag om van ons weg te neem op die vroeë 
mêre van 8 Maart 1942, ons geliefde ou vader en 
grootvader, Thomas Frederik Prinsloo, in die ouder- 
dom van 85 jaar 8 maande en 4 dae, na 'n smartlike 
lyding van 8 dae. Liewe vader: Rus die rus wat u 
begeer het, Vry van pyn en smart, Ons wat weet 
wat u gely het, Gun u die Hemelse rus. U ouderdom 
was hoog, U geslag groot, dit tel 127. Ons dink 

nog aan u geliefde Psalm 86:1-2. In b jaar tyd 

moes ons ons moeder, oudste suster, 2 swaers en nou 
ons vader afgee. U plek is leeg, u stem is stil, 
Ons swyg O Heer, Dit was U wil. Ons hartlike 
dank aan Ds. Schoeman wat die lyksrede gehou 
het, aan oom Adam Willemse was as koster opgetree 
het en aan al die familielede en vriende vir belang- 
stelling en hulp tydens die siekte. Die bedroefde 
kinders en kleinkinders. Wessel en Hessie Meyer, 
Nonnie Prinsloo, N. en Prinsloo, Wed. A. 
Niemann, T. en $. Prinsloo, H. en M. Prinsloo, A. en 
M. Beetge. 








DOODSBERIG.—Prinsloo—Oorlede in Pretoria Hos- 
' pitaal, 21 Februarie 1942, na `n siekbed van 8 
maande, my geliefde tante, Aletta Prinsloo, van 
Oudewaansekraal, Bronkhorstspruit, in die ouder- 
dom van 52 jaar. Marie Birger, Bus 862, Pretoria. 





DOODSBERIG.—Dit het die Here van hemel en 
aarde behaag om van ons weg te neem op 11 Maart 
1942, ons teergeliefde eggenoot en vader, Schalk 
Willem van Wyk, in die ouderdom van 8 jaar 8 
maande, na 'n smartlike lyding van 11 maande en 
28 dae wat hy met geduld gedra het. Ons is dank- 
baar vir 'n gelukkige egverbintenis van 58 jaar. 
Ek sal swyg en met Job sê: Die Here het gegee en 
die Here het geneem. Die bedroefde eggenote, 
C. $. van Wyk, kinders en kleinkinders. P.K. Sheep- 
MOOT. 





DOODSBERIG.—Onvergeetlik bly die aand van 
die 7de Januarie 1942, toe ons moes afskeid neem 
van ons dierbare kindjie en sustertjie, weggeneem 
deur die dood. Rus sag liefling, God maak geen 
fout. Ons sien mekaar weer. Bedroefde ouers, 
broers en susterg. L. en $S. du Preez, Toerlucht. 


MEEL IT 

DIE LEWENSBLO 
VAN DIE LAND 


Wanneer u gemaklik in u kompartement gaam 
sit, moenie daaraan dink as slegs nog `n reis 
wat u per spoor gaan aflê nie... dink ook aan 
die wonderlike konstruktiewe onderneming 
wat hierdie reis vir u moontlik maak. ' 


Die Spoorweg-are wat die wildernis binne- 
dring, met takke na elke streek waar die be— 
skawing moet vooruitgaan, het die land OOp- 
gemaak vir landbou, handel en voorspoed; het 
die materiaal aangevoer, die produkte wegge- 
voer, en het gebou en gevoed op presies die- 
selide manier as wat die bloed van die are die 
menslike liggaam aan die lewe hou. 





Suid-Afrikaners het hierdie spoorweg gebou, 
en Suid-Afrikaners is verantwoordelik vir die 
werking daarvan. 


HET U GEWEET DAT... 


Daar 13,291 myl spoorweë in Suid-Afrika is, em 
dat die S.A.S. Padmotordiens boonop elke maand 
meer as |,000,000 myl dek ? 


Dat die Spoorweë 126,307,610 passasiers per jaar 
vervoer, sowel as 33,119,312 ton goedere em 
5 348,991 stuks vee ?7 


Dat daar 73,907 blankes en 49,96@ nie-blankes im 
diens gehou word om u en u goedere doeltreffend 
en met veiligheid te vervoer 


Eindelik, dat die Verversingsdepartement elke 
jaar produkte ter waarde van 2/0. 165 van Seid- 
Afrikaanse boere koop ? 


Wees trots op die S.A.S., omdat 
u gebelp het om dit op te beu. 


Suid-Afrikaanse 
SPOORWEË 











